cyanic-selkie/wikianc huggingface dataset:
ഉത്തര ജക്കാർത്ത
ഉത്തര ജക്കാർത്തയിലാണ് ജക്കാർത്തയിലെ ഒറിജിനൽ പ്രാകൃതികമായി നിലനിൽക്കുന്ന കണ്ടൽവനങ്ങൾ സ്ഥിതിചെയ്യുന്നത്. ഈ പട്ടണം വളർന്നപ്പോൾ ഈ കണ്ടൽക്കാടുകളിൽ കുറച്ചുഭാഗം നഗരഭാഗമായി മാറി നശിപ്പിക്കപ്പെട്ടു. എന്നിരുന്നാലും വനവത്കരണം നടത്തി 400 ഹെക്റ്റാർ പ്രദേശത്ത് കണ്ടൽക്കാടുകൾ വളർത്തിയെടുക്കുന്ന പ്രൊജക്ട് തുടങ്ങിയിട്ടുണ്ട്. ഈ പ്രൊജക്ടിന്റെ പ്രധാന ഉദ്ദേശ്യം, തീരപ്രദേശങ്ങളിൽ പ്രത്യേകിച്ചും പന്തായ് ഇന്താകപൂക്ക് പ്രദേശത്ത് കടലിന്റെ ആക്രമണത്തെ ചെറുക്കുക എന്നതാണ്.
ചരിത്രം
ഇടത്ത്‌|ലഘുചിത്രം|Laundry workers working at Ciliwung river in Pasar Baru, circa between 1915 and 1925. ജക്കാർത്ത പട്ടണം ഇന്ന് ഉത്തര ജക്കാർത്ത എന്നറിയപ്പെടുന്ന പ്രദേശത്തുനിന്നുമാണ് വളർന്നുവന്നത്. അഞ്ചാം നൂറ്റാണ്ടിൽ കിളിവുങ്-ആങ്‌കെ നദിയുടെ അഴിമുഖത്തുള്ള തുറമുഖനഗരമായ സുന്ദാപുര (ഇപ്പോൾ തുഗു, ജക്കാർത്ത, ബെക്കാസി എന്നിവയുടെ അടുത്ത്)സുന്ദാപുര ആയിരുന്നു രാജാവായ മുളവർമ്മൻ ഭരിച്ച തരുമനെഗര രാജ്യത്തിന്റെ പ്രധാന തുറമുഖം.
പതിനാറാം നൂറ്റാണ്ടിൽ ഇന്ന് ഉത്തര ജക്കാർത്ത എന്ന പേരിൽ അറിയപ്പെടുന്ന പ്രദേശത്തു മാത്രമായിരുന്നു ഈ പട്ടണം സ്ഥിതിചെയ്തിരുന്നത്. അന്ന് ഈ പട്ടണം ജയാകർത്ത എന്നാണറിയപ്പെട്ടത്. ജയാകർത്തയിലെ ഭരണരീതി അനേകം പ്രാവശ്യം മാറിയിരുന്നു. അവിടത്തെ ഭരണകർത്താക്കളേയും ഭരണനിയന്ത്രണപ്രദേശവും മാറിവന്നു. ഈ പ്രദേശത്ത് 3 തരം സർക്കാർ സംവിധാനങ്ങൾ ഉണ്ട്: ആദ്യത്തേത്, സിറ്റി ഗവണ്മെന്റ്, ജയകർത്തായിലെ പ്രഭുവാണ് ഭരണം നേരിട്ട് നിയന്ത്രിച്ചത്. ഇന്നിത് ആങ്‌കെ തുറമുഖം എന്നറിയപ്പെടുന്നു. രണ്ടാമത്, ജയകർത്തായിലെ പ്രഭുവിനു കീഴിലുള്ള നേതാക്കന്മാർ, ഇവർ പസാർ ഇകാൻ, കോട്ട എന്നീ പ്രദേശങ്ങൾ ഭരിച്ചു. മൂന്നാമത്, ലോകസർക്കാർ. താൻജങ് പ്രിയോക്ക്.
1854ൽ the Law of Comptabuliteit വന്നു. ജക്കാർത്ത പ്രദേശത്തെ മൂന്നു പ്രദേശമായി വിഭജിച്ചു: the Voorsteden (the suburbs), Regentschap Batavia (the Regency of Batavia) and private areas (supervised by the Department of Security - Afdeling I)
ജപ്പാൻ ഇന്തോനെഷ്യയെ ആക്രമിച്ചു കീഴടക്കിയപ്പോൾ, ഭരണരീതി ജപ്പാനീസ് ആയി. ഷിക്കു എന്നായിരുന്നു ഭരണരൂപം. ഉത്തര ജക്കാർത്ത ജില്ലകളായി വിഭജിക്കപ്പെട്ടു. ഷികു പെഞാറിങ്കൻ, ഷികു താഞുങ് പ്രിയോക്ക്, ഷികു ബെക്കാസി.
1945ആഗസ്ത് 17നു ഇന്തോനെഷ്യയുടെ യൂണിട്ടറി റിപ്പബ്ലിക്ക് പദവി നേടി. ജക്കർത്ത ഉൾപ്രദേശം അനേകം ഭരണഭാഗങ്ങളായി വിഭജിച്ചിട്ടുണ്ട്.
1957ൽ കോടപ്രജ ജക്കാർത്ത റായ (രാജ്യം)യുടെ രൂപീകറണശേഷം കോടപ്രജ ജക്കാർത്ത റായ നയിക്കുന്നത്, കോടമദ്ധ്യപ്രെഅഡേഷI.
വിനോദസഞ്ചാരം
വലത്ത്‌|ലഘുചിത്രം|North Jakarta skyline വലത്ത്‌|ലഘുചിത്രം|Mangga Dua Mall ഉത്തര ജക്കാർത്തയിലെ സർക്കാർ വിനോദസഞ്ചാരം വികസിപ്പിക്കുന്നതിനായിടൂറിസത്ത് പങ്കെടുത്തവർക്ക്
പ്രധാന വിനോദയാത്രാപ്രവർത്തനം
ഉപജില്ലകൾ
ഉത്തര ജക്കാർത്ത 6 ഉപജില്ലകളായി വിഭജിച്ചിരിക്കുന്നു:
സ്റ്റേഡിയം
2014 മേയ് 28നു ഒരു പുതിയ സ്റ്റേഡിയത്തിനായി 12.05 ഹെക്റ്റാർ സ്ഥലം പഴയ സ്റ്റേഡിയം സ്ഥിതിചെയ്തിരുന്ന സ്ഥലത്തു സ്ഥാപിക്കൻ നടപടിയായി. ഈ പുതിയ സ്റ്റേഡിയം പ്രൊജക്ടിനു Rp1.2 trillion ($103.2 million) ആണു ചിലവ്. 50,000-സീറ്റുള്ള ആത്യന്താധുനിക സ്റ്റേഡിയം, 2 ട്രൈനിങ് ഫീൽഡ്, ഒരു ജലപാർക്കും ഓട്ടത്തിനുള്ള ട്രാക്കും ബൈക്കിനുള്ള പാതയും ഒരു പ്രദർശനശാലയും മറ്റു വിനോദസംവിധാനങ്ങളും ഈ സ്റ്റേഡിയത്തിനു ചുറ്റും ഒരുക്കുന്നുണ്ട്. ഈ പ്രൊജക്ട് 2017 അവസാനമാകുമ്പോഴെയ്ക്കും പൂർത്തിയാവുമെന്നു കരുതുന്നു.
അവലംബം
വർഗ്ഗം:ജക്കാർത്ത വർഗ്ഗം:ഇന്തോനേഷ്യൻ നഗരങ്ങൾ
ജി. ഓമന
പ്രമുഖയായ മലയാള നാടക അഭിനേത്രിയായിരുന്നു '''ജി. ഓമന'''(18 മേയ് 1931 -18 സെപ്റ്റംബർ 2012). എൻ എൻ പിള്ളയുടെ മാതൃസഹോദരീ പുത്രിയായ ഇവർക്ക് സമഗ്ര സംഭാവനയ്ക്കുള്ള കേരള സംഗീതനാടക അക്കാദമി അവാർഡ് ലഭിച്ചിട്ടുണ്ട്.
ജീവിതരേഖ
1931 മെയ് 18ന് വൈക്കം തത്തത്തിൽ വേലായുധൻ പിള്ളയുടെയും ഗൗരിയമ്മയുടെയും ഏകമകളായാണ് ജനം. ഒളശ്ശ വിശ്വകേരള കലാസമിതിയിലെ "പുതിയ വെളിച്ചം" നാടകത്തിലൂടെയാണ് നാടകരംഗത്തേക്ക് വന്നത്. എന്നാൽ, 1954ൽ എൻ എൻ പിള്ള രൂപപ്പെടുത്തിയ "അസലാമു അലൈക്കും" നാടകമാണ് ഓമനയെ അറിയപ്പെടുന്ന നടിയാക്കിയത്. വിശ്വകേരളയുടെ നാടകങ്ങളിൽ മാത്രം അഭിനയിച്ചാണ് ഓമന മികവുറ്റ നടിയായി വളർന്നത്. ക്രോസ്‌ബെൽറ്റിലെ പട്ടാളം ഭവാനി, കാപാലികയിലെ കടയ്ക്കാവൂർ അത്ത, പ്രേതലോകത്തിലെ അർത്തുങ്കൽ കാർത്ത്യായനി എന്നിവ ശ്രദ്ധേയങ്ങളായ കഥാപാത്രങ്ങളാണ്. രണ്ടു സിനിമയിലും അഭിനയിച്ചു. കാപാലിക എന്ന നാടകം 1974ൽ സിനിമയാക്കിയപ്പോൾ നാടകത്തിൽ ചെയ്തിരുന്ന വേഷം സിനിമയിൽ ഓമന തന്നെയാണ് അവതരിപ്പിച്ചത്. 2007ൽ ജയരാജ് സംവിധാനം ചെയ്ത "ആനന്ദഭൈരവി" സിനിമയിലാണ് അവസാനമായി അഭിനയിച്ചത്. "കാപാലിക"യിലെ കടയ്ക്കാവൂർ അത്തയാണ് ഓമനയെ കൂടുതൽ പ്രശസ്തയാക്കിയ വേഷം.
എൻ എൻ പിള്ളയുടെ സ്വന്തം ട്രൂപ്പായിരുന്ന ഒളശ വിശ്വകേരള കലാസമിതിയിലെ അംഗമായി ഒട്ടേറെ നാടകങ്ങളിൽ മികവുറ്റ കഥാപാത്രങ്ങൾക്ക് ഓമന ജീവൻ പകർന്നു. മുപ്പത്തഞ്ചുവർഷത്തെ അഭിനയജീവിതത്തിൽ നാൽപതിലേറെ നാടകങ്ങളിലൂടെ അരങ്ങിലെത്തി. പതിനായിരത്തിലേറെ വേദികളിലാണ് ജീവസുറ്റ കഥാപാത്രങ്ങളുമായി പ്രേക്ഷകർക്ക് മുന്നിലെത്തിയത്.
പുരസ്കാരം
1977ൽ മികച്ച നടിക്കുള്ള സംസ്ഥാന അവാർഡും 2002ൽ സമഗ്ര സംഭാവനയ്ക്കുള്ള കേരള സംഗീതനാടക അക്കാദമി അവാർഡും ലഭിച്ചിട്ടുണ്ട്.
അവലംബം
വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ വർഗ്ഗം:മലയാളനാടകനടിമാർ വർഗ്ഗം:മികച്ച നടിക്കുള്ള കേരള സംസ്ഥാന നാടക പുരസ്കാരം ലഭിച്ചവർ
ജയൻ കെ. ചെറിയാൻ
ഒരു ഡോക്യുമെന്ററി സംവിധായകനും ചലച്ചിത്രസംവിധായകനും കവിയുമാണ് '''കെ.സി. ജയൻ എന്ന ജയൻ കെ. ചെറിയാൻ'''. ഇദ്ദേഹം ആദ്യമായി സംവിധാനം ചെയ്ത മലയാളചലച്ചിത്രം പപ്പിലിയോ ബുദ്ധ എന്ന ചിത്രം ഗാന്ധിജിയെ അവഹേളിക്കുന്നു എന്ന കാരണത്താൽ വിവാദം സൃഷ്ടിച്ചിരുന്നു. 2010-ൽ പുറത്തിറക്കിയ ഷെയ്പ് ഓഫ് ദി ഷെയ്പ്‌ലെസ് എന്ന ഡോക്യുമെന്ററി നിരവധി അന്താരാഷ്ട്ര പുരസ്കാരങ്ങൾ നേടി. മലയാളത്തിൽ കവിതാ സമാഹാരങ്ങൾ പ്രസിദ്ധീകരിച്ചിട്ടുണ്ട്. അയനം വചന രേഖയിൽ എന്ന കവിതാസമാഹാരത്തിനു 2003-ലെ കേരള സാഹിത്യ അക്കാദമിയുടെ കനകശ്രീ എൻഡോവ്മെന്റ് അവാർഡും ആയോധനത്തിന്റെ അച്ചുതണ്ട് മാത്തൻ തരകൻ അവാർഡും നേടി.
എറണാകുളം ജില്ലയിലെ മൂവാറ്റുപുഴയിൽ ജനിച്ച ജയൻ മൂവാറ്റുപുഴ നിർമ്മലാകോളജിൽ ബിഎ ഇക്കണോമിക്സ് മൂന്നാം വർഷം പഠിക്കുന്ന വേളയിൽ 1988-ൽ കുടുംബസമേതം അമേരിക്കയിലേക്കു മാറി. അവിടെ ഹണ്ടർ കോളജിൽനിന്ന് ഫിലിം ആൻഡ് ക്രിയേറ്റീവ് റൈറ്റിങ്ങിൽ ബിരുദവും സിറ്റി കോളജ് ഓഫ് ന്യുയോർക്കിൽനിന്ന് റൈറ്റിങ് ഡയറക്ടിങ് ആൻഡ് സിനിമാട്ടോഗ്രഫി എംഎഫ്എയും വിജയിച്ചു. പഠനഭാഗമായി നിരവധി പരീക്ഷണ ചിത്രങ്ങൾ നിർമ്മിച്ചിരുന്നു. എങ്കിലും കവിതയിലാണ് ആദ്യം താല്പര്യം കാണിച്ചിരുന്നത്. 1996-ലാണ് ആദ്യ സമാഹാരമായ ആയോധനത്തിന്റെ അച്ചുതണ്ട് പ്രസിദ്ധീകരിച്ചത്. പിന്നീട് 2006-ൽ ആദ്യ ഡോക്യുമെന്ററിയായ താണ്ഡവ ദ ഡാൻസ് ഓഫ് ഡിസ്സൊലൂഷൻ തയ്യാറാക്കി. സാമൂഹിക വിഷയങ്ങളാണ് എല്ലാത്തിലും കൈകാര്യം ചെയ്തിരുന്നത്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രസംവിധായകർ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ വർഗ്ഗം:മലയാളകവികൾ വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
തോമസ് കല്ലമ്പള്ളി
തോമസ് കല്ലമ്പള്ളി (ജീവിതകാലം : 19 ഏപ്രിൽ 1953 - 2002 ഫെബ്രുവരി 27) കേരളത്തിലെ കാഞ്ഞിരപ്പള്ളിയിൽ നിന്നുള്ള ശ്രദ്ധേയനായ രാഷ്ട്രീയക്കാരനും വിദ്യാഭ്യാസ വിദഗ്ദ്ധനുമായിരുന്നു. കാഞ്ഞിരപ്പള്ളിയിൽ ജനിച്ച അദ്ദേഹം തന്റെ 18ആം വയസ്സിൽ കാഞ്ഞിരപ്പള്ളിയിലെ ആനക്കല്ലിൽ യുവാക്കൾക്കായി ഒരു ഗ്രന്ഥശാല ആരംഭിച്ചു. എറണാകുളത്തെ ഗവൺമെന്റ് ലോ കോളജിൽ നിയമ പഠനം നടത്തിക്കൊണ്ടിരിക്കവേ കേരള കോൺഗ്രസിന്റെ വിദ്യാർത്ഥി വിഭാഗമായ കേരള സ്റ്റുഡന്റ്സ് കോൺഗ്രസിന്റെ സംസ്ഥാന ജനറൽ സെക്രട്ടറിയായി അദ്ദേഹം തിരഞ്ഞെടുക്കപ്പെട്ടിരുന്നു. സെന്റ് ആന്റണീസ് പൊതുവിദ്യാലയത്തിന്റെ തുടക്കം മുതൽ അദ്ദേഹത്തിന്റെ മരണം വരെയുള്ള കാലത്ത് പലവട്ടം പി.ടി.എ. പ്രസിഡന്റായി സേവനമനുഷ്ഠിച്ചിരുന്നു. സെന്റർ ഫോർ ഹ്യൂമൻ റിസോഴ്‌സ്ഡ് ഡെവലപ്‌മെന്റ് ഓഫ് കേരള, കേരള സംസ്ഥാന മലിനീകരണ നിയന്ത്രണ ബോർഡ് എന്നിവയിലും കല്ലമ്പള്ളി അംഗമായിരുന്നു. വിവിധ ലോക്‌സഭാ തെരഞ്ഞെടുപ്പുകളിൽ കേരള കോൺഗ്രസിന്റെ മുൻനിര കാമ്പെയ്ൻ മാനേജർ കൂടിയായിരുന്നു അദ്ദേഹം. കേരള നിയമസഭയുടെ ചരിത്രത്തിൽ 26-ആമത്തെ വയസ്സിൽ നിയമസഭയിലേക്ക് തിരഞ്ഞെടുക്കപ്പെട്ട കല്ലമ്പള്ളി, ചരിത്രത്തിലെ ഏറ്റവും പ്രായം കുറഞ്ഞ രണ്ടാമത്തെ എം‌.എൽ‌.എ. എന്ന റെക്കോർഡ് സ്വന്തമാക്കിയിരുന്നു.
അവലംബം
വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:1953-ൽ ജനിച്ചവർ വർഗ്ഗം:2002-ൽ മരിച്ചവർ വർഗ്ഗം:ഏപ്രിൽ 19-ന് ജനിച്ചവർ വർഗ്ഗം:ഫെബ്രുവരി 27-ന് മരിച്ചവർ
കൊർബീനിയൻ ബ്രോഡ്മാൻ
ജർമ്മൻ നാഡീശാസ്ത്രജ്ഞനും മനുഷ്യന്റെ തലച്ചോറിനെ കഴിവുകളുടേയും നിർദ്ധാരണത്തിന്റേയും അടിസ്ഥാനത്തിൽ 52 പ്രത്യേക സവിശേഷ ഭാഗങ്ങളായി വിശകലനം ചെയ്തു രേഖപ്പെടുത്തിയ ഗവേഷകനുമായിരുന്നു കൊർബീനിയൻ ബ്രോഡ്മാൻ (17 നവം: 1868 – 22 ഓഗ: 1918).ഈ സെറിബ്രൽ കോർട്ടക്സ് ഭാഗങ്ങളെ ബ്രോഡ്മാൻ മേഖലകൾ എന്നു വിശേഷിപ്പിക്കുന്നുണ്ട്.
അവലംബം
വർഗ്ഗം:1868-ൽ ജനിച്ചവർ വർഗ്ഗം:ന്യുമോണിയ ബാധിച്ച് മരിച്ചവർ വർഗ്ഗം:1918-ൽ മരിച്ചവർ
സക്കാറ
പുരാതന ഈജിപ്തിന്റെ രാജകീയ തലസ്ഥാനമായ മെംഫിസിന്റെ ഔദ്യോഗിക സെമിത്തേരിയായി രൂപപ്പെട്ട ഒരു പുരാതന ശവസംസ്കാര പ്രദേശമാണ് സക്കാറ. ഈജിപ്തിലെ ഗിസയുടെ തെക്കുഭാഗത്തായാണ് സക്കാറ സ്ഥിതി ചെയ്യുന്നത്. ഇവിടെ പതിനൊന്ന് പ്രധാന പിരമിഡുകളിലായാണ് ഫറോവമാരുടെ മൃതശരീരങ്ങൾ അടക്കിയിരിക്കുന്നത്. ഈജിപ്തിലെ ഏറ്റവും പുരാതനമെന്നു കരുതപ്പെടുന്നതും വലിയ പടവുകൾ പോലെ പണിതിരിക്കുന്നതുമായ സോസറിന്റെ പിരമിഡാണ് ഇവിടുത്തെ പ്രധാനപ്പെട്ടത്. വെള്ള ചുണ്ണാമ്പുകല്ലുകൾകൊണ്ടു നിർമ്മിച്ചിരിക്കുന്ന ഈ പിരമിഡിന് 62 മസ്തബാസ് എന്നറിയപ്പെടുന്ന ചെറിയ ശവകുടീരങ്ങളിൽ രാജകൊട്ടാരവുമായി ബന്ധപ്പെട്ട പ്രധാന ഉദ്യോഗസ്ഥരുടെയും പടത്തലവന്റെയുമെല്ലാം മൃതശരീരങ്ങളാണ് അടക്കിയിരിക്കുന്നത്. ആധുനിക കെയ്റോയിൽ നിന്ന് 30 കി.മീ (19 മൈൽ) തെക്ക് സ്ഥിതി ചെയ്യുന്ന സക്കാറയിൽ നിന്ന് 1.5 കിലോമീറ്റർ (4.5 കി. മീ. 0.93 മീ) ഈ പ്രദേശം വ്യാപിച്ചിരിക്കുന്നു.
ഇന്ത്യയിലെ ഇപ്പോഴത്തെ സംസ്ഥാന ഗവർണ്ണർമാരുടെ പട്ടിക
Current governors of all Indian states
The following list consists of the list of the current governors of all the Indian states. All the governors in this list are appointed by India's former president Ram Nath Kovind.
സ്ഫോടവാദം
ഭാരതീയ ഭാഷാദർശനത്തിലെ ഒരു പ്രധാന ആശയമാണ്‌ സ്ഫോടവാദം. ഭാഷയെ ബോധത്തിൽ നിന്ന് അഭേദമായി കാണുന്ന സ്ഫോടവാദം ഭാഷാചിന്തയിലെ ശബ്ദാദ്വൈതപക്ഷത്തിന്റെ(speech monistic school) നിലപാടാണ്. ഭാഷണത്തിന്റെ പിറവി, ഭാഷയുടെ ഘടകങ്ങളെ ഗ്രാഹ്യമായ അർത്ഥവും ആശയങ്ങളുമായി മനസ്സ് ക്രമീകരിക്കുന്നതെങ്ങനെ, എന്നീ വിഷയങ്ങളുമായി ഇതു ബന്ധപ്പെട്ടിരിക്കുന്നു. സ്ഫോട-സങ്കല്പത്തിന്റെ സൂചനകൾ പതഞ്ജലി പോലുള്ള മുൻ‌കാല വൈയാകരണന്മാരുടെ കൃതികളിലും കാണാമെങ്കിലും ക്രി.വ. അഞ്ചാം നൂറ്റാണ്ടിലെ വൈയാകരണനും, ഭാഷാചിന്തകനും കവിയുമായിരുന്ന ഭർതൃഹരിയുടെ വാക്യപദീയം എന്ന രചനയിലാണ്‌ ഭാഷാസിദ്ധാന്തമെന്ന നിലയിൽ ഇത് വ്യക്തതയോടെ ആദ്യമായി അവതരിപ്പിക്കപ്പെട്ടത്.
ശബ്ദബ്രഹ്മം
വാക്യപദീയത്തിൽ ഭർതൃഹരി, സ്ഫോടശബ്ദത്തെ ആശ്രയിച്ച് ഭാഷയുടെ അഖണ്ഡതയേയും സ്ഥായീഭാവത്തേയും പറ്റി, തരളവും സങ്കീർണ്ണവും ബഹുതലസ്പർശിയുമായൊരു ദർശനം അവതരിപ്പിക്കുന്നു. സ്ഫോടത്തെ മനുഷ്യന്റെ ഭാഷണക്ഷമതയായി കാണുന്ന അദ്ദേഹം തന്റെ സിദ്ധാന്തത്തെ ഒരു അതിഭൗതികഭൂമികയിൽ പ്രതിഷ്ഠിച്ചു. .പരമയാഥാർത്ഥ്യം തന്നെ ഭാഷയിലൂടെ ശബ്ദബ്രഹ്മമായി വെളിപ്പെടുന്നുവെന്നു അദ്ദേഹം കരുതി. വാക്യപദീയത്തിന്റെ അതിഭൗതികഭൂമിക കണക്കിലെടുത്ത എ.ബി.കീത്തിനെപ്പോലുള്ളവർ, ഭർതൃഹരിയ്ക്ക് സ്ഫോടം ഒരു യോഗാത്മസങ്കല്പമായിരുന്നെന്നു കരുതി. എന്നാൽ അതിനെ ഒരു മന:ശാസ്ത്രസങ്കല്പമായി കാണുന്നവരാണ്‌ ഇന്നധികവും. മിന്നൽ‌വേഗത്തിൽ ലഭിക്കുന്ന ഉൾക്കാഴ്ചയോ വെളിപാടോ ഒക്കെയായി സ്ഫോടം സങ്കല്പിക്കപ്പെടുന്നു എന്നതും ഈ വീക്ഷണത്തിനു ശക്തിപകരുന്നു.
സ്ഫോടവും നാദവും
പതഞ്ജലിയുടെ യോഗസങ്കല്പത്തെ വർണ്ണസ്ഫോടം, പദസ്ഫോടം, വാക്യസ്ഫോടം എന്നിങ്ങനെ മൂന്നു തലങ്ങളിൽ വികസിപ്പിച്ച് അന്വേഷിക്കുകയാണ്‌ വാക്യപദീയത്തിൽ ഭർതൃഹരി. ശബ്ദ-വാക്യരൂപങ്ങളിലെ ഭാഷയിൽ നാദത്തിന്റെ പ്രാതീകാത്മകതയ്ക്കു പിന്നിലുള്ള തനതുരൂപം സ്ഫോടമാണെന്ന്, വാക്യപദീയം ഒന്നാം ഭാഗം 93-ആം പദ്യത്തിൽ ഭർതൃഹരി പറയുന്നു. ഏകവും അഭേദ്യവുമായ സ്ഫോടത്തെ അദ്ദേഹം പൂർ‌വാപരക്രമത്തോടെ വിഭക്തമായിരിക്കുന്ന നാദത്തിൽ നിന്നു വേർതിരിച്ചു കണ്ടു. സ്ഫോടം ശബ്ദത്തിന്റേയും വാക്യത്തിന്റേയും കാരണമൂലവും ഉദ്ദേശവുമാണ്‌‌. ഈ അർത്ഥത്തിൽ അത് പാശ്ചാത്യഭാഷദർശനത്തിലെ 'ലെമ്മാ'(lemma) എന്ന സങ്കല്പത്തിനു സമമാണ്‌. എന്നാൽ ലെമ്മായിൽ നിന്നു ഭിന്നമായി 'സ്ഫോടം' പറയുന്നവനിലും കേൾക്കുന്നവനിലും ഒരുപോലെ സംഭവിക്കുന്നു. നാദം ഉച്ചരിച്ച ആളിൽ ഉണ്ടാക്കിയ അതേ സ്ഫോടം തന്നെ കേൾക്കുന്ന ആളിലും ഉളവാക്കുന്നു - അത് തിരിച്ചറിവിന്റെ നിമിഷത്തിൽ, ഘട്ടം-ഘട്ടമായല്ലാതെ മിന്നൽ‌പ്പിണർ പോലെ ഒറ്റയടിക്കു സംഭവിക്കുന്നതാണ്‌. വാക്യസ്ഫോടത്തിന്റെ കാര്യത്തിൽ ഇത് പ്രത്യേകം ഏടുത്തുപറയേണ്ടതാണ്‌. പറയുന്നയാളുടെ സങ്കല്പത്തിൽ ഒന്നോടെ ഏകസ്ഫോടമായി വാക്യം ഉദിക്കുന്നു. കേൾക്കുന്നയാൾ അത് ഏകസ്ഫോടത്തിൽ തിരിച്ചറിയുകയും ചെയ്യുന്നു.
വാക്യവും പദവും
വാക്യങ്ങളുടെ അർത്ഥം അവ ഉൾക്കൊള്ളുന്ന പദങ്ങളുടെ അർത്ഥങ്ങൾ ചേർന്നുണ്ടാകുന്നതാണെന്ന നിലപാട്, ഭാഷാദർശനത്തിലെ അഖണ്ഡപക്ഷം പിന്തുടർന്ന ഭർതൃഹരി തള്ളിക്കളഞ്ഞു. ഭാഷയുടെ കാതലായ ഘടകം വാക്യമാണെന്ന് ഭർതൃഹരി കരുതി. വാക്കുകൾക്ക് അവയിൽ തന്നെ പൂർണ്ണതയില്ല. വാക്യങ്ങളുടെ പശ്ചാത്തലത്തിലല്ലാതെ വാക്കുകൾ അർത്ഥരഹിതവും അയഥാർത്ഥവുമാണ്‌. വാക്യങ്ങളാണ്‌ അർത്ഥത്തിന്റെ സം‌വാഹകരാകുന്നത്. അർത്ഥത്തിന്റെ തിരിച്ചറിവാകട്ടെ, ഒറ്റനിമിഷത്തിൽ പ്രതിഭയുടെ മിന്നലൊളിയിൽ സം‌ഭവിക്കുന്നതാണ്‌.
ചിന്തയും ഭാഷയും
ഭർതൃഹരിയുടെ സ്ഫോടം നാദത്തിനു പിന്നിലുള്ള അർത്ഥത്തെയല്ലാതെ ഒരു പ്രത്യേകതരം സ്വരത്തെ മാത്രമാണ്‌ സൂചിപ്പിക്കുന്നതെന്ന് സംസ്കൃത പണ്ഡിതൻ എസ്.ഡി. ജോഷി അഭിപ്രായപ്പെട്ടിട്ടുണ്ട്. ബിമൽ കെ.മാതിലാൽ, ഈ നിലപാടുകളെ സമന്വയിപ്പിക്കാൻ ശ്രമിച്ചു. ഭർതൃഹരി സങ്കല്പിക്കുന്ന ചിന്താപ്രക്രിയ തന്നെ പ്രകമ്പനം(സ്ഫോടനം) ഉൾപ്പെട്ടതാകയാൽ, ചിന്തയിൽ നാദസമാനമായ ഗുണങ്ങൾ ഉൾക്കൊള്ളുന്നുവെന്ന് അദ്ദേഹം കരുതി. അങ്ങനെ ചിന്ത നാദത്തെ മാധ്യമമാക്കി പ്രവർത്തിക്കയാൽ ചിന്തയുടേയും ഭാഷയുടേയും പ്രക്രിയകൾ ഒന്നുതന്നെയാണെന്നും ഭാഷയുടെ സഹായമില്ലാതെ ചിന്ത അസാധ്യമാണെന്നാണ്‌ ഭർതൃഹരി കരുതിയതെന്നും അദ്ദേഹം വാദിച്ചു.
കിസോൺ സിറ്റി
കിസോൺ സിറ്റി (, ;   Lungsod Quezon; Ciudad Quezon; ഫിലിപ്പൈൻസിലെ ഏറ്റവും  ജനസംഖ്യയുള്ള നഗരമാണ്. ഫിലിപ്പൈൻസിന്റെ രണ്ടാമത്തെ പ്രസിഡന്റ് ആയിരുന്ന മാനുവെൽ എൽ ക്വിസോണിന്റെ പേരിലാണീനഗരം അറിയപ്പെടുന്നത്. മനില എന്ന തലസ്ഥാനം ഈ നഗരത്തിനുപകരം ആണുണ്ടായത്. 1948 മുതൽ 1976 വരെ ഇതായിരുന്നു ഫിലിപ്പൈൻസിന്റെ തലസ്ഥാനം.
ഫിലിപ്പൈൻസിന്റെ ദേശീയ തലസ്ഥാനപ്രദേശമായ മനിലയുടെ മെട്രോ പ്രദേശത്തെ ജനസംഖ്യ നോക്കിയാൽ, ഏറ്റവും വലിയ നഗരമാണീത്. കിസോൺ സിറ്റി കിസോൺ പ്രവിശ്യയിലല്ല സ്ഥിതിചെയ്യുന്നത്.
കിസോൺ സിറ്റി അനേകം സർക്കാർ ഓഫിസുകളുടെ പ്രദേശമാണ്. ഇതിൽ ഏറ്റവും പ്രധാനപ്പെട്ടത്, ബടസാങ് പംബൻസ കോമ്പ്ലെക്സ് ആണ്. ഫിലിപ്പൈൻ കോൺഗ്രസ്സ് എന്ന പാർലമെന്റിന്റെ അധോസഭയുടെ പ്രതിനിധികളുടെ സ്ഥാനമാണിത്. കിസോൺ സിറ്റി റിസപ്ഷൻ ഹൗസ്, ഫിലിപ്പൈൻസിന്റെ ഉപരാഷ്ട്രപതിയുടെ ഇരിപ്പിടമാണ്. കിസോൺ സിറ്റിയിലാണ് ഫിലിപ്പൈൻസിന്റെ ദേശീയ സർവ്വകലാശാലയുടെ ആസ്ഥാനം. അടെനിയോ ഡെ മനില സർവ്വകലാശാലയും ഇവിടെയാണ്.
കിസോൺ സിറ്റിയുടെ ഉള്ളിലാണ് കിസോൺ മെമ്മോറിയൽ സർക്കിൾ. ഇത് ഒരു നാഷണൽ പാർക്കും മന്ദിരവും ചേർന്നതാണ്. പാർക്ക് ഒരു ദീഘവൃത്താകൃതിയിലുള്ളതാണ് അതിനു ചുറ്റും ആ ആകൃതിയിലുള്ള ഒരു റോഡും ഉണ്ട്. ഇതിലെ പ്രധാന പ്രത്യേകത ഇവിടെയുള്ള മുസോളിയം ആണ്. ഇതിൽ മാനുവെൽ എൽ കിസോണിന്റെയും ഭാര്യയും പ്രഥമവനിതയുമായ അറോറ കിസോണിന്റെയും ശരീരാവശിഷ്ടങ്ങൾ സൂക്ഷിച്ചിട്ടുണ്ട്.
ചരിത്രം
ഇടത്ത്‌|ലഘുചിത്രം|232x232ബിന്ദു|Commonwealth President Manuel L. Quezon. കിസോൺ സിറ്റി നിർമ്മിക്കുന്നതിനുമുമ്പേ, ഈ സ്ഥലത്ത് ചില ചെറിയ ഒറ്റപ്പെട്ട പട്ടണങ്ങളാണുണ്ടായിരുന്നത്. സാൻ ഫ്രാൻസിസ്കോ ദെൽ മോണ്ടെ, നൊവാലിഷെസ്, ബാലിന്റവാക്ക് തുടങ്ങിയവയായിരുന്നു അന്നത്തെ പട്ടണങ്ങൾ. 1896 ആഗസ്ത് 23നു കടിപുനാൻ എന്ന വിപ്ലവ സംഘടന അതിന്റെ അദ്ധ്യക്ഷനായ അന്ത്രെസ് ബോണിഫാസിയോ നയിച്ചു. സ്പാനിഷ് ചക്രവർത്തിക്കെതിരായി ആണ് അവർ സമരം ചെയ്തത്. മെൽചോറ അക്വിനോയുടെ വീട്ടിൽ ആണ് ഈ വിപ്ലവം തുടങ്ങിയത്.
ഇരുപതാം നൂറ്റാണ്ടിന്റെ ആദ്യപകുതിയിൽ പ്രസിഡന്റ് മാനുവെൽ എൽ ക്വിസോൺ മനിലയെ വ്വെല്ലുന്ന ഒരു തലസ്ഥാനനഗരം സ്വപ്നം കണ്ടു. അദ്ദേഹത്തിന്റെ നേരത്തെയുള്ള മെക്സിക്കൻ സന്ദർശനം ആണ് ഈ സ്വപ്നം അദ്ദേഹത്തിനുണ്ടാവാൻ കാരണം.
1938ൽ പ്രസിഡന്റ് മാനുവെൽ എൽ ക്വിസോൺ, പീപ്പിൾസ് ഹോംസൈറ്റ് കോർപ്പറേഷൻ സ്ഥാപിച്ചു. എന്നിട്ട് 15.29 കി.m2 (164,580,190 sq ft)തുവാസൺ കുടുംബത്തോടെ ദിലിമാൻ എസ്റ്റേറ്റു വാങ്ങി; ഈ ചെറിയ കഷണം ഭൂമിയെ അപ്പോൾ, ബാറിയോ ഒബെറോ (തൊഴിലാളികളുടെ ഗ്രാമം) എന്നറിയപ്പെട്ടത്. ദേശീയ അസംബ്ലി കോമണ്വെൽത്ത് നിയമം 502 പ്രകാരം ക്വിസോൺ സിറ്റി യഥാർഥത്തിൽ ബലിന്തവാക് സിറ്റി എന്താണു പറഞ്ഞിരുന്നത്. അസംബ്ലിയിലെ അംഗങ്ങളായ നാർസിസൊ റാമോസ്, റമോൺ മിത്ര എന്നിവർ, വരുന്ന പ്രസിഡന്റിനോട് ആ പട്ടണത്തിന്റെ പേര് കിസോൺ സിറ്റി എന്നാക്കണം എന്നു അഭ്യർത്ഥിച്ചു.
1939-ൽ കിസോൺ സിറ്റി നിർമ്മിച്ചപ്പോൾ, ബാലിന്റാവക്, ബലിംഗാസ, കൈൻജിൻ, കാങ്‌കോംഗ്, ലാ ലോമ, മലാമിഗ്, മാത്തലാഹിബ്, മസാംബോംഗ്, ഗാലസ്, സാൻ ഇസിഡ്രോ, സാൻ ജോസ്, സാന്റോൾ, ടാറ്റലോൺ; ന്യൂ മനില, ക്യൂബാവോ, സാൻ ഫ്രാൻസിസ്കോ ഡെൽ മോണ്ടെ, ഡിലിമാന്റെ പടിഞ്ഞാറൻ പകുതി, സാൻ ജുവാനിൽ നിന്നുള്ള കമുനിംഗ്, റോക്സാസ്; ജീസസ് ഡി ലാ പെന, ലോവർ ബാരംഗ, ഡിലിമാന്റെ കിഴക്കൻ പകുതി, ക്രൂസ് നാ ലിഗാസ്, മാരികിനയിൽ നിന്നുള്ള ബാലാര; പാസിഗിൽ നിന്നുള്ള ഉഗോംഗ്, സാന്റോളൻ, ലിബിസ്, മൊണ്ടാൽബൻ, സാൻ മാറ്റിയോ എന്നിവിടങ്ങളിൽ നിന്നുള്ള ചില ബാരിയോകൾ പുതിയ തലസ്ഥാന നഗരത്തിന് നൽകേണ്ടതായിരുന്നു. അവയെ എതിർക്കുന്നതിനുപകരം, അഞ്ച് നിവാസികൾ രാജ്യത്തിന്റെ പുതിയ തലസ്ഥാനത്തിന് അവരുടെ നേട്ടങ്ങൾ വിശ്വസിച്ച് ക്യൂസോൺ സിറ്റിക്ക് മനഃപൂർവ്വം ഭൂമി നൽകി. എന്നിരുന്നാലും, 1941-ൽ, വാക്ക് വാക്ക് ഗോൾഫ്, കൺട്രി ക്ലബ് എന്നിവയ്ക്കുള്ളിലെ പ്രദേശം മൻഡാലുയോങിലേക്കും ജീസസ് ഡി ലാ പെന, ലോവർ ബാരങ്ക, മരിക്കിന വരെയും മാറ്റി. . കൂടാതെ, ക്യാമ്പ് ക്രേമിനുള്ള ഭൂമി സാൻ ജുവാനിൽ നിന്ന് നൽകി.
ഭൂമിശാസ്ത്രം
ലഘുചിത്രം|250x250ബിന്ദു|Aerial view of Quezon City with Welcome Rotonda in the foreground
കാലാവസ്ഥ
ക്യൂസോൺ സിറ്റി ഉഷ്ണമേഖലാ സവന്ന കാലാവസ്ഥയ്ക്കും ഉഷ്ണമേഖലാ മൺസൂൺ കാലാവസ്ഥയ്ക്കും ഇടയിലാണ് (കോപ്പൻ കാലാവസ്ഥാ വർഗ്ഗീകരണം Aw / Am)കാണപ്പെടുന്നത്. ഊഷ്മള കാലാവസ്ഥയും വരണ്ടതും ആർദ്രവുമായ സീസണുകളും കാണപ്പെടുന്നു.
അവലംബം
വർഗ്ഗം:ഫിലിപ്പൈൻസിലെ നഗരങ്ങൾ വർഗ്ഗം:മുൻകാല തലസ്ഥാനങ്ങൾ വർഗ്ഗം:ആസൂത്രിത നഗരങ്ങൾ
കൂർഗ് സംസ്ഥാനം
കൂർഗ് സംസ്ഥാനം Coorg State 1950 മുതൽ 1956 വരെ ഇന്ത്യയിൽ നിലനിന്ന ഒരു സംസ്ഥാനമായിരുന്നു. . 1950 ജനുവരി 26നു ഇന്ത്യയുടെ ഭരണഘടന നിലവിൽവന്നപ്പോൾ അന്നു നിലനിന്നിരുന്ന മിക്ക പ്രവിശ്യകളും പരസ്പരം ചേർത്ത് പുതിയ സംസ്ഥാനങ്ങൾ നിലവിൽവന്നു. അങ്ങനെ കൂർഗ് പ്രവിശ്യ കൂർഗ് സംസ്ഥാനമായി. ഈ സംസ്ഥാനം ഭരിച്ചിരുന്നത് ചീഫ് കമ്മിഷണർ ആയിരുന്നു. ഇതിന്റെ തലസ്ഥാനം മടിക്കേരി ആയിരുന്നു. മുഖ്യമന്ത്രി ആയിരുന്നു ഈ സംസ്ഥാനത്തിന്റെ ഭരണത്തലവൻ. സംസ്ഥാന പുനഃസംഘടന നിയമം, 1956 പ്രകാരം 1956 നവംബർ 1 മുതൽ ഈ സംസ്ഥാനം നിർത്തലാക്കി ഈ പ്രദേശം മൈസൂർ (പിന്നീട് 1973ൽ മൈസൂർ കർണ്ണാടക ആയി പേരു മാറ്റി) സംസ്ഥാനത്തോടു ചേർത്തു. ഇന്ന് കർണ്ണാടക സംസ്ഥാനത്തെ ഒരു ജില്ല മാത്രമാണ് കൂർഗ്.
ചരിത്രം
ലഘുചിത്രം|Map of [[ദക്ഷിണേന്ത്യ|Southern India before the States Reorganisation Act of 1956 with Coorg State in dark green]] ഇന്ത്യയുടെ ഭരണഘടന യനുസരിച്ച് 1950 ജനുവരി 26നായിരുന്നു കൂർഗ് സംസ്ഥാനം നിലവിൽവന്നത്. ഭരണഘടന പ്രയോഗിക്കുന്നതിനുമുമ്പ് കൂർഗ് ഇന്ത്യൻ ഡൊമിനിയനിലെ ഒരു പ്രവിശ്യ ആയിരുന്നു.
കൂർഗ് സസ്ഥാനത്തെ കമ്മീഷണർമാർ
(1) Dewan Bahadur Ketolira Chengappa, became its first Chief Commissioner from 1947–1949
(2) C.T. Mudaliar became Chief Commissioner from 1949 - 1950
(3) Kanwar Baba Daya Singh Bedi, Chief Commissioner from 1950 - 1956
കൂർഗിലെ സർക്കാർ
കൂർഗിലെ നിയമസഭയിൽ 24ൽ 15 സീറ്റു നേടിയ ഇന്ത്യൻ നാഷണൽ കോൺഗ്രസ് ആയിരുന്നു സർക്കാർ രൂപീകരിച്ചത്. മന്ത്രിസഭയിൽ മുഖ്യമന്ത്രി യുൾപ്പെടെ രണ്ടുപേർ മാത്രമെ ഉണ്ടായിരുന്നുള്ളു. 1956 നവംബർ 1നു പ്രയോഗത്തിലായ സംസ്ഥാന പുനഃസംഘടന നിയമം, 1956 പ്രകാരം കൂർഗ് ഇല്ലാതായതോടെ ഈ ഭരണം അവസാനിച്ചു.
മുഖ്യമന്ത്രി
ബെറിയത്ത്നാട് മണ്ഡലത്തിൽനിന്നും തിരഞ്ഞെടുക്കപ്പെട്ട ചെപ്പുദിര മുത്തണ്ണ പൂനച്ച കൂർഗിന്റെ ആദ്യത്തെയും അവസാനത്തെയും മുഖ്യമന്ത്രിയായി 1950ൽ തിരഞ്ഞെടുക്കപ്പെട്ട് 1956 വരെ ഭരിച്ചു.
പിരിച്ചുവിടൽ
1956ലെ സംസ്ഥാന പുനഃസംഘടന നിയമം, 1956 പ്രകാരം ഇന്ത്യയുടെ അതിർത്തി പുനഃനിർണ്ണയിച്ചപ്പോൾ കൂർഗ് അന്നത്തെ മൈസൂർ സംസ്ഥാനത്തിന്റെ ഭാഗമായ ഒരു ജില്ല മാത്രമായി മാറി. മൈസൂർ സംസ്ഥാനം പിന്നീട് കർണാടക എന്നു പേരു മാറ്റി. ചരിത്രപരമായി നിലനിന്നിരുന്ന കൂർഗ് കൊടക് ജില്ല യായി മാറി.
അവലംബം
വർഗ്ഗം:കൂർഗ് വർഗ്ഗം:1956-ൽ അസ്തമിച്ച സാമ്രാജ്യങ്ങൾ
മെർക്കുറി സയനൈഡ്
നൈൈട്രജൻ, കാർബൺ, മെർക്കുറി എന്നിവയടങ്ങിയ കോർഡിനേഷൻ കോംപ്ലക്സ് ആണ് മെർക്കുറി സയനൈഡ് (Mercury(II) cyanide). നിറവും മണവുമില്ലാത്ത പൊടിരൂപത്തിലുള്ള ഈ സംയുക്തം കയ്പുള്ള ലോഹീയ രുചിയോടുകൂടിയ വിഷവസ്തുവാണ്. ഇതിന്റെ ദ്രവണാങ്കം 320 °C ആണ്. ഈ താപനിലയിൽ സംയുക്തം വിഘടിച്ച് വിഷമായ മെർക്കുറി വാതകം പുറത്തുവരുന്നു. ജലത്തിലും ലായകങ്ങളായ as എഥനോൾ, അമോണിയ എന്നിവയിലും നല്ല ലേയത്വമുണ്ട്. ആസിഡിൽ ഉടൻ വിഘടിച്ച് ഹൈഡ്രജൻ സയനൈഡ് പുറത്തുവിടുന്നു.
ഘടന
Hg(CN)2, സാധാരണ താപനിലയിലും  മർദ്ധത്തിലും, ടെട്രാഗൊണൽ ക്രിസ്റ്റൽ ഘടനയിലാണ് കാണപ്പെടുക [[
നിർമ്മാണം
മെർക്കുറി ഓക്സൈഡ്  ഹോഡ്രോസൈനിക് ആസിഡുമായി പ്രവർത്തിപ്പിച്ച്  മെർക്കുറിക് സൈനൈഡ് നിർമ്മിക്കാം. HCN വാതകം ജലത്തിലുള്ള HgO യിൽക്കൂടി കടത്തിവിട്ടാണ് പൊതുവേ നിർമ്മാണം. ഇങ്ങനെ ലഭിക്കുന്ന Hg(CN)2ലായനി ബാഷ്പീകരിച്ച്  ക്രിസ്റ്റലീകരണം നടത്തുന്നു.
ഉപയോഗങ്ങൾ
മുൻകാലങ്ങളിൽ മെർക്കുറിക് സയനൈഡ് ഒരു  ആന്റിസെപ്റ്റിക് ആയി ഉപയോഗിച്ചിരുന്നു. വിഷമായതിനാൽ ഇത്തരം ഉപയോഗം ഇപ്പോഴില്ല. ഫോട്ടോഗ്രാഫിയിലാണ് ഇതിന്റെ മറ്റൊരു ഉപയോഗം.
വിഷം
മെർക്കുറിക് സയനൈഡ് ഒരു വിഷവസ്തുവാണ്. ഇതിലടങ്ങിയിരിക്കുന്ന  മെർക്കുറിയും രണ്ട്  സയനൈഡ് ഗ്രൂപ്പും ആണ് ഇതിനെ കടുത്ത വിഷമാക്കി മാറ്റുന്നത്. ജലത്തിൽ, കൂടിയതോതിലുള്ള ലേയത്വമുള്ളതിനാൽ, ത്വക്കിലൂടെ ആഗിരണം ചെയ്യപ്പെടാം. ശ്വസന വാതകത്തിലൂടെയും ശരീരത്തിലെത്തി മരണം സംഭവിക്കാം. ശരീരത്തിലെത്തിയാൽ ഇത് സയനൈൈഡും മെർക്കുറിയുമായി വിഘടിക്കുന്നു. ഇവ രണ്ടും മാരകമാണ്. ഈ രണ്ട് വിഷപദർത്ഥങ്ങളുടെ വിഷസാന്നിദ്ധ്യവും അപകടത്തിൽപ്പെട്ടവരുടെ ശരീരത്തിൽ കാണപ്പെടും.
External links
വർഗ്ഗം:സയനൈഡുകൾ വർഗ്ഗം:വിഷം
ലോയർ
ഫ്രാൻസിലെ ഏറ്റവും നീളമേറിയ നദിയും ലോകത്തിലെ ഏറ്റവും ദൈർഘ്യമേറിയ 171-ാമത്തെ നദിയുമാണ് ലോയർ. (, also, ; Léger; Liger) 1,012 കിലോമീറ്റർ (629 മൈൽ) നീളമുള്ള ഈ നദി 117,054 കിലോമീറ്റർ 2 (45,195 ചതുരശ്ര മൈൽ) അല്ലെങ്കിൽ ഫ്രാൻസിന്റെ ഭൂവിസ്തൃതിയുടെ അഞ്ചിലൊന്നിൽ കൂടുതൽ ഒഴുകുന്നു. അതേസമയം ശരാശരി ജലം റോണിന്റെ പകുതിയോളം മാത്രമാണ്.
ലോയർ നദീതടത്തിന്റെ മനുഷ്യ ചരിത്രം ആരംഭിക്കുന്നത് 90-40 kya (ആയിരം വർഷങ്ങൾക്ക് മുമ്പ്) മധ്യ പാലിയോലിത്തിക്ക് കാലഘട്ടത്തിലാണ്. നിയോലിത്തിക്ക് കാലഘട്ടത്തിൽ (ബിസി 6,000 മുതൽ 4,500 വരെ) യൂറോപ്പിലെ സമീപകാല ശിലായുഗങ്ങളെല്ലാം ആധുനിക മനുഷ്യർ (ഏകദേശം 30 kya) പിന്തുടർന്നെത്തി. 1500 മുതൽ 500 ബിസി വരെ ഇരുമ്പുയുഗ കാലഘട്ടത്തിൽ ലോയറിലെ ചരിത്ര ഗോത്രങ്ങളായ ഗൗൾസ് വന്നു. ബിസി 600 ഓടെ അവർ ലോയറിനെ ഒരു പ്രധാന നദീതട വ്യാപാര മാർഗ്ഗമായി ഉപയോഗിച്ചു. മെഡിറ്ററേനിയൻ തീരത്ത് ഗ്രീക്കുകാരുമായി വ്യാപാരം ആരംഭിച്ചു. ക്രി.മു. 56-ൽ ജൂലിയസ് സീസർ റോമിനടുത്തുള്ള പ്രവിശ്യകൾ കീഴടക്കിയപ്പോൾ ഗാലിക് ഭരണം താഴ്‌വരയിൽ അവസാനിച്ചു. എ ഡി മൂന്നാം നൂറ്റാണ്ട് മുതൽ ഈ താഴ്വരയിലേക്ക് ക്രിസ്തുമതം പ്രചരിക്കപ്പെട്ടു. കാരണം മിഷനറിമാർ (പലരും പിന്നീട് വിശുദ്ധരായി അംഗീകരിക്കപ്പെട്ടു) പുറജാതികളെ പരിവർത്തനം ചെയ്തു. ഈ കാലഘട്ടത്തിൽ, താമസക്കാർ മുന്തിരിത്തോട്ടങ്ങൾ സ്ഥാപിക്കുകയും വീഞ്ഞ് ഉത്പാദിപ്പിക്കുകയും ചെയ്തു.
ലോയർ വാലിയെ "ഫ്രാൻസിന്റെ പൂന്തോട്ടം" എന്ന് വിളിക്കുന്നു. ആയിരത്തിലധികം കൊട്ടാരങ്ങൾ കൊണ്ട് അലങ്കരിച്ചിരിക്കുന്നു. ലോയർ, വിയന്നെ എന്നീ രണ്ട് നദികളുടെ സംഗമസ്ഥാനത്താണ് മൊംസൊരൊയ കൊട്ടാരം സ്ഥിതിചെയ്യുന്നത്. വൈവിധ്യമാർന്ന വ്യതിയാനങ്ങൾ ഉൾക്കൊള്ളുന്ന വ്യത്യസ്ത വാസ്തുവിദ്യാ അലങ്കാരങ്ങൾ അവിടെ കാണപ്പെടുന്നു. മധ്യകാലത്തിന്റെ ആരംഭം മുതൽ നവോത്ഥാന കാലഘട്ടം വരെ തെക്കും വടക്കൻ ഫ്രാൻസും തമ്മിലുള്ള തന്ത്രപരമായ വിഭജനത്തിൽ നൂറ്റാണ്ടുകൾക്ക് മുമ്പ് ഫ്യൂഡൽ ശക്തികേന്ദ്രങ്ങളായിട്ടാണ് അവ ആദ്യം സൃഷ്ടിക്കപ്പെട്ടത്. ഇപ്പോൾ പലതും സ്വകാര്യ ഉടമസ്ഥതയിലാണ്.
ചരിത്രാതീത കാലഘട്ടം
ഈ പ്രദേശത്തെ പാലിയോ-ഭൂമിശാസ്ത്രത്തെക്കുറിച്ചുള്ള പഠനങ്ങൾ സൂചിപ്പിക്കുന്നത് പാലിയോ-ലോയർ വടക്കോട്ട് ഒഴുകുകയും സീനിൽ ചേരുകയും ചെയ്യുന്നു. നീണ്ട ചരിത്രത്തിൽ ഒരു പ്രത്യേക ഘട്ടത്തിൽ പാരീസ് തടത്തിലെ താഴത്തെ അറ്റ്ലാന്റിക് ലോയർ "പാലിയോ-ലോയർ" അല്ലെങ്കിൽ ലോയർ സെക്വാനൈസ് ("സീൻ ലോയർ") എന്നിവ ചേർന്ന് ഇന്നത്തെ നദി രൂപം പ്രാപിച്ചിരിക്കുന്നു. ലോയർ സെക്വാനൈസിന്റെ മുൻ മണൽത്തിട്ടയിൽ ലോയിംഗ് ഉൾക്കൊള്ളുന്നു.
ഗ്രന്ഥസൂചിക
Garrett, Martin, The Loire: a Cultural History. 2010, Signal Books.
Pays de la Loire, waterways guide No. 10, Editions du Breil. pp 8–27, for the navigable section (guide in English, French and German)
പുറത്തേക്കുള്ള കണ്ണികൾ
വർഗ്ഗം:ഫ്രാൻസിലെ നദികൾ
അരത്തം
മഞ്ഞളും ചുണ്ണാമ്പും കലക്കിയ വെള്ളം. ഇതിനു രക്തത്തിന്റെ നിറമാണ്. അരത്തം എന്ന വാക്കുതന്നെ രക്തത്തിന്റെ തദ്ഭവമാണ്. 'കുരുതിവെള്ളം' എന്നും പേരുണ്ട്. മന്ത്രവാദത്തിനും ദേവാരാധനയ്ക്കും ഇത് ഉപയോഗിക്കുന്നു. അരത്തവെള്ളം ഒഴിച്ച പാത്രത്തോടൊപ്പം തിരികത്തിച്ച് ശിശുക്കളുടെ തലയ്ക്കുചുറ്റും ഉഴിയുന്നത് ഒരു മംഗളകർമമായി ഹിന്ദുക്കൾ കണക്കാക്കുന്നു. അരത്തം ഉഴിയുക എന്നാണ് ഈ ചടങ്ങിന്റെ പേര്. സർപ്പാരാധനയ്ക്കും അരത്തം കലക്കി ഉഴിയാറുണ്ട്. മണ്ണാർശാല നാഗക്ഷേത്രത്തിലെ ആയില്യത്തിന് പൂജാരിണികൾ ഉരുളികളിൽ അരത്തം കലക്കിവയ്ക്കാറുണ്ട്.
റോളിങ് സ്റ്റോൺ
ഒരു അമേരിക്കൻ പ്രതിമാസ മാസികയാണ് റോളിംഗ് സ്റ്റോൺ. ജനപ്രിയ സംസ്കാരത്തെ പ്രതിനിധീകരിക്കുന്ന ഇത് 1967 ൽ കാലിഫോർണിയയിലെ സാൻ ഫ്രാൻസിസ്കോയിൽ ആണ് സ്ഥാപിച്ചത്. ഇപ്പോഴും മാസികയുടെ പ്രസാധകനായ ജാൻ വെന്നറും സംഗീത നിരൂപകനുമായ റാൽഫ് ജെ. ഗ്ലീസൺ എന്നിവർ ചേർന്നാണിത് സ്ഥാപിച്ചത്. റോക്ക് സംഗീതത്തെ കുറിച്ചുള്ള വാർത്തകൾക്കും ഹണ്ടർ എസ്. തോംസൺ എന്നയാളുടെ രാഷ്ട്രീയ റിപ്പോർട്ടിംങ്ങും കൊണ്ടാണ് മാഗസിൻ ആദ്യകാലങ്ങളിൽ അറിയപ്പെട്ടത്. 1990 കളിൽ, മാഗസിൻ വിശാലമാക്കുകയും യുവാക്കളെ അടിസ്ഥാനമാക്കിയുള്ള ടെലിവിഷൻ ഷോകൾ, ചലച്ചിത്ര അഭിനേതാക്കൾ, ജനപ്രിയ സംഗീതം എന്നിവയിൽ താൽപ്പര്യമുള്ള യുവ വായനക്കാരിലേക്ക് ശ്രദ്ധ തിരിക്കുകയും ചെയ്തു. സംഗീതം, വിനോദം, രാഷ്ട്രീയം എന്നിവയുൾപ്പെടെയുള്ള പരമ്പരാഗത ഉള്ളടക്കത്തിലേക്ക് മടക്കമായി ഇത് മാറി.
ആദ്യത്തെ മാഗസിൻ 1967 ലാണ് പുറത്തിറങ്ങിയത്. ജോൺ ലെനൻ ആയിരുന്നു മാഗസിന്റെ ആദ്യ മുഖചിത്രം. മുഖചിത്രങ്ങൾ പലപ്പോഴും പ്രകോപനപരമായ ഫോട്ടോഗ്രാഫിയ്ക്കു പേരുകേട്ടതാണ്.സംഗീതജ്ഞർ, രാഷ്ട്രീയക്കാർ, കായികതാരങ്ങൾ, അഭിനേതാക്കൾ എന്നിവരാണ് സാധാരണ മാഗസിന്റെ മുഖചിത്രമായി വരാറ്. അമേരിക്കൻ ഐക്യനാടുകളിലെ അതിന്റെ അച്ചടി പതിപ്പിന് പുറമേ, റോളിംഗ്സ്റ്റോൺ.കോം വഴിയും ഇവർ നിരവധി അന്താരാഷ്ട്ര പതിപ്പുകളിലൂടെയും ഉള്ളടക്കം പ്രസിദ്ധീകരിക്കുന്നുണ്ട്..
റോളിംഗ് സ്റ്റോണിന്റെ ഇപ്പോഴത്തെ ഉടമയായ പെൻസ്കെ മീഡിയ കോർപ്പറേഷൻ, 2017 ൽ മാസികയുടെ 51 ശതമാന ഓഹരിയും 2019 ൽ ബാക്കി 49 ശതമാനവും വാങ്ങി.
മുഖചിത്രങ്ങൾ
ചില വ്യക്തികൾ നിരവധി തവണ മാഗസിന്റെ മുഖചിത്രമായി പ്രത്യക്ഷപ്പെട്ടിട്ടുണ്ട്. ഈ ചിത്രങ്ങളിൽ ചിലത് വളരെ പ്രശസ്തമായി മാറിയിട്ടുണ്ട്. ദി ബീറ്റിൽസ് അംഗങ്ങൾ ഒരുമിച്ചോ ഒറ്റയ്ക്കായൊ 30 ൽ കൂടുതൽ തവണ മാഗസ്സിന്റെ മുഖചിത്രമായി പ്രത്യക്ഷപ്പെട്ടിട്ടുണ്ട്. പ്രകോപനപരമായ ഫോട്ടോഗ്രഫിക്ക് പേരുകേട്ട ഈ മാഗസിൻ ചരിത്രത്തിലുടനീളം കവറിൽ സംഗീതജ്ഞരെയും സെലിബ്രിറ്റികളെയും അവതരിപ്പിച്ചിട്ടുണ്ട്. വാനിറ്റി ഫെയർ 1981 ജനുവരി 22 ലെ മുഖചിത്രമായ, ജോൺ ലെന്നൻ, യോക്കോ ഓനോ എന്നിവരുടെ ചിത്രങ്ങൾ അടങ്ങിയതിനെ "എക്കാലത്തെയും മികച്ച റോളിംഗ് സ്റ്റോൺ മുഖചിത്രം" എന്ന് വിശേഷിപ്പിച്ചിട്ടുണ്ട്.
മാഗസിന്റെ മുഖചിത്രമായ ആദ്യത്തെ 10 ലക്കങ്ങൾ ക്രമത്തിൽ:
എഡിറ്റോറിയൽ നിലപാട്
2016 ലെ യുഎസ് പ്രസിഡന്റ് തിരഞ്ഞെടുപ്പിന് മുന്നോടിയായി ഡെമോക്രാറ്റിക് സ്ഥാനാർത്ഥി ഹിലാരി ക്ലിന്റനെ റോളിംഗ് സ്റ്റോൺ പിന്തുണച്ചിരുന്നു.
റെസ്റ്റോറന്റ്
റോളിംഗ് സ്റ്റോൺ മാസികയുടെ ഉടമകൾ 2010 വസന്തകാലത്ത് ഹോളിവുഡിലെ ഹോളിവുഡ് ഹൈലാൻഡ് സെന്ററിൽ ഒരു റോളിംസ്റ്റോൺ റെസ്റ്റോറന്റ്  ആരംഭിക്കാൻ പദ്ധതിയിട്ടിരുന്നതായി 2009 ഡിസംബറിൽ ലോസ് ഏഞ്ചൽസ് ടൈംസ് റിപ്പോർട്ട് ചെയ്തിരുന്നു. റെസ്റ്റോറന്റ് വിജയിച്ചാൽ ഇത് മറ്റു സ്ഥലങ്ങളിലേക്കും വ്യാപിപ്പിക്കാൻ ഇവർ പദ്ധതി ഇട്ടിരുന്നു. 2011 ൽ, ഉച്ചഭക്ഷണത്തിനും അത്താഴത്തിനും ഒപ്പം വാരാന്ത്യങ്ങളിൽ താഴെയുള്ള ഒരു മുഴുവൻ രാത്രിയ്ക്കുമായി റെസ്റ്റോറന്റ് തുറന്നു. 2013 ഫെബ്രുവരിയിൽ റെസ്റ്റോറന്റ് അടച്ചു.
വിമർശനം
റോളിംഗ് സ്റ്റോണിനെക്കുറിച്ചുള്ള ഒരു പ്രധാന വിമർശനം 1960 കളിലും 1970 കളിലുമുള്ള അതിന്റെ തലമുറയുടെ പക്ഷപാതമാണ്. പല വിമർശകരും മാസിക പുറത്തിറക്കിയ "500 മികച്ച ഗാനങ്ങളുടെ" പട്ടികയെ വിമർശിച്ചിട്ടുണ്ട്. ഈ പ്രശ്നത്തോടുള്ള കൂടുതൽ പ്രതികരണമായി, മുൻ റോളിംഗ് സ്റ്റോൺ എഡിറ്ററായ റോക്ക് നിരൂപകൻ ജിം ഡിറോഗാറ്റിസ് മാസികയുടെ പട്ടികകളെക്കുറിച്ച് സമഗ്രമായ ഒരു വിമർശനം കിൽ യുവർ ഐഡൽസ്: എ ന്യൂ ജനറേഷൻ ഓഫ് റോക്ക് റൈറ്റേഴ്സ് റീകൺസൈഡേഴ്സ് ദി ക്ലാസിക്കുകൾ എന്ന ''പുസ്തകത്തിൽ പ്രസിദ്ധീകരിച്ചു.
റോളിംഗ് സ്റ്റോൺ മാഗസിൻ മുമ്പ് അവർ നിരസിച്ച നിരവധി ക്ലാസിക് ആൽബങ്ങൾ പുനർവിചിന്തനം ചെയ്തതിനും 3.5-സ്റ്റാർ റേറ്റിംഗ് പതിവായി ഉപയോഗിച്ചതിനും വിമർശിക്കപ്പെട്ടിട്ടുണ്ട്. ഉദാഹരണത്തിന്, 1970 കളിൽ ലെഡ് സെപ്പലിൻ ബാൻഡിന്റെ ഏറ്റവും സജീവമായ വർഷങ്ങളിൽ റോളിംഗ് സ്റ്റോൺ മാഗസിൻ വിമർശനങ്ങളാണ് എഴുതിയിരുന്നത്, എന്നാൽ 2006 ആയപ്പോഴേക്കും ബാൻഡിനെക്കുറിച്ചുള്ള ഒരു കവർ സ്റ്റോറിയിൽ റോളിംഗ് സ്റ്റോൺ അവരെ "എക്കാലത്തെയും മികച്ച ഹെവിയ്സ്റ്റ് ബാൻഡ്" എന്നു വിശേഷിപ്പിച്ചു ബഹുമാനിച്ചു. 1984 ലെ ദി റോളിംഗ് സ്റ്റോൺ റെക്കോർഡ് ഗൈഡ് സൂക്ഷ്മപരിശോധന നടത്തിയ ഒരു സമ്മേളത്തെ സ്ലേറ്റ് മാസികയുടെ ഒരു നിരൂപകൻ വിമർശിച്ചു. അദ്ദേഹം, ഗൈഡ് ഫലത്തിൽ ഹിപ്-ഹോപ് സംഗീത ശൈലിയെ അവഗണിക്കുകയും ഹെവി മെറ്റൽ സംഗീത ശൈലിക്കു വളരെ അധികം പ്രാധാന്യം നൽകുകയും ചെയ്തു എന്ന് ആരോപിച്ചു.
ബാഹ്യ ലിങ്കുകൾ
വർഗ്ഗം:ന്യൂയോർക്ക് നഗരത്തിൽ നിന്ന് പ്രസിദ്ധീകരിക്കുന്ന മാസികകൾ വർഗ്ഗം:അമേരിക്കൻ മാസികകൾ വർഗ്ഗം:Articles containing Japanese language text
ദെറെൻബൂർഗ്, ഷൊസെഫ്
ഫ്രഞ്ച് ഓറിയന്റലിസ്റ്റ് (പൗരസ്ത്യഭാഷാവിദഗ്ദ്ധൻ). 1811 ഒ. 21-ന് മെയ് ൽസിൽ ജനിച്ചു. 1839-ൽ പാരിസിൽ സ്ഥിരതാമസമാക്കി. പാരിസിലെ എകോൽ ദെ സോത് എത്യൂദിൽ ഹീബ്രു പ്രൊഫസറായി സേവനമനുഷ്ഠിച്ചു. ഫ്രാൻസിലെ യഹൂദ വിദ്യാഭ്യാസത്തിന്റെ പുനരുദ്ധാരകൻ എന്ന നിലയിലാണ് ദെറെൻബൂർഗ് പ്രസിദ്ധനായത്. പ്രസിദ്ധ ഹീബ്രു സാഹിത്യകാരനായ സാദിയ ബെൻ ജോസഫിനെക്കുറിച്ചുള്ള പഠനത്തിനും ഗവേഷണത്തിനും ഇദ്ദേഹം നല്കിയിട്ടുള്ള സംഭാവന നിസ്തുലമാണ്. സാദിയായുടെ കൃതികൾ മുഴുവൻ സംശോധനം ചെയ്തു പ്രസിദ്ധീകരിക്കുന്ന ഒരു പദ്ധതിക്കും ഇദ്ദേഹം രൂപംനല്കി. 1867-ൽ പ്രസിദ്ധീകരിച്ച എസ്സായ് സുർ ലിസ്ത്വാർ എ ലാ ജ്യോഗ്രഫി ദ് ലാ പലസ്തീന് ആണ് ഏറ്റവും പ്രസിദ്ധമായ കൃതി. യേശുക്രിസ്തുവിന്റെ കാലത്തെ യഹൂദരുടെ ചരിത്രത്തിലേക്കു വെളിച്ചം വീശുന്ന കൃതികളിൽ അഗ്രിമസ്ഥാനം അർഹിക്കുന്നു ഈ കൃതി. ഷൂറെർ തുടങ്ങിയ പില്ക്കാല പണ്ഡിതന്മാർ ഈ കൃതിയെയാണ് മാതൃകയായി സ്വീകരിച്ചത്. 1895 ജൂല. 29-ന് ദെറെൻബൂർഗ് അന്തരിച്ചു.
കാലാവസ്ഥാവ്യതിയാനം
കാലാവസ്ഥയിൽ ഉണ്ടാകുന്ന കാര്യമായതും പതിറ്റാണ്ടുകളോ ദശലക്ഷക്കണക്കിനോ വർഷങ്ങൾ നീണ്ടുനിൽക്കുന്നതുമായ മാറ്റത്തെയാണ് കാലാവസ്ഥാവ്യതിയാനം എന്ന് പറയുന്നത്. ശരാശരി കാലാവസ്ഥാ മാനകങ്ങളിലെ വ്യതിയാനമോ രൂക്ഷമായ സംഭവങ്ങൾ ഉണ്ടാകുന്ന തോതിലെ മാറ്റമോ ഇക്കൂട്ടത്തിൽ പെടുന്നു (കാലാവസ്ഥാ ക്ഷോഭങ്ങൾ കൂടുതലായോ കുറവായോ ഉണ്ടാകുക). സമുദ്രത്തിലെ പ്രതിഭാസങ്ങളിലെ മാറ്റങ്ങൾ (സമുദ്രത്തിലെ ഒഴുക്കിലുണ്ടാകുന്ന മാറ്റം), ജൈവ ജന്യമായ പ്രക്രീയകൾ, സൂര്യ പ്രകാശത്തിലെ മാറ്റങ്ങൾ, പ്ലേറ്റ് ടെക്റ്റോണിക്സ് അഗ്നിപർവ്വത സ്ഫോടനം, പ്രകൃതിയിലെ മനുഷ്യജന്യമായ മാറ്റങ്ങൾ എന്നിവ ഇതിന് കാരണമായേക്കാം. നിലവിൽ ആഗോള താപനത്തിനും, "കാലാവസ്ഥാ വ്യതിയാനത്തിനുമുള്ള" പ്രധാന കാരണങ്ങൾ മനുഷ്യരുടെ ഇടപെടലുകളാണ്.
പല മാർഗ്ഗങ്ങളിലൂടെ ഭൂമിയിലെ ഭൂതകാല കാലാവസ്ഥാ വ്യതിയാനങ്ങളെപ്പറ്റി മനുഷ്യർ കൂടുതൽ വിവരങ്ങൾ നേടിക്കൊണ്ടിരിക്കുകയാണ്.
പുറത്തേയ്ക്കുള്ള കണ്ണികൾ
വർഗ്ഗം:കാലാവസ്ഥ
താപനിലയുടെ മാപനം
താപനിലയെ പരിമാണാത്മകമായി തിട്ടപ്പെടുത്തുന്ന പ്രക്രിയയ്ക്കാണ് താപനിലയുടെ മാപനം എന്നു പറയുന്നത്. ഇതിനായി, നിഷ്പ്രയാസം പുനരാവിഷ്കരിക്കാൻ കഴിയുന്ന രണ്ട് സ്ഥിര താപനിലകൾക്കിടയ്ക്കുള്ള ഒരു മാനക ഇടവേള (standard intervel) തിരഞ്ഞെടുക്കുകയാണ് ആദ്യം ചെയ്യേണ്ടത്. താപത്തെ ആശ്രയിച്ചുള്ള ഏതെങ്കിലും ഗുണധർമത്തെ (property) അടിസ്ഥാനമാക്കി ഇതിനെ സൗകര്യപൂർവം ചെറിയ അംശങ്ങളായി ഭാഗിക്കുകയും ഓരോ അംശത്തേയും ഒരു ഡിഗ്രി (1º) ആയി സങ്കല്പിക്കുകയുമാണ് അടുത്ത പടി. താപനില അളക്കാനുപയുക്തമായ ഉപാധിയെ തെർമോമീറ്റർ (thermometer) എന്നു പറയുന്നു.  പ്രധാനമായി അഞ്ചിനം തെർമോമീറ്ററുകളാണ് നിലവിലുള്ളത്. ഇവ താഴെപ്പറയുന്ന താപമിതീയ ഗുണധർമങ്ങളെ (thermometric properties) ആധാരമാക്കി നിർമിച്ചിട്ടുള്ളവയാണ്. ഈ ഗുണധർമങ്ങളിൽ ഏതെങ്കിലും ഒന്നിനെ X കൊണ്ട് സൂചിപ്പിച്ചാൽ, തെർമോമീറ്ററിന്റേയും അതുമായി സംതുലനത്തിൽ വർത്തിക്കുന്ന വസ്തുക്കളുടേയും താപനില (θ), അതിന്റെ ഒരു രേഖീയ ഫലനം (linear function) ആയിരിക്കും. θ α X നിഷ്പ്രയാസം പുനരാവിഷ്കരിക്കാൻ കഴിയുന്ന സ്ഥിരതാപ നിലകൾ θ1, θ2 എന്നിവയും, അവയ്ക്കു സമാനമായ X-ന്റെ മൂല്യങ്ങൾ യഥാക്രമം X1, X2 എന്നിവയും ആണെങ്കിൽ)
θ1- θ2 എന്ന താപനിലയുടെ അന്തരാളത്തെ യഥേഷ്ടം എത്ര യെങ്കിലും ഡിഗ്രികളായി വിഭജിക്കാവുന്നതാണ്. θ1- θ2 അറിയാമെങ്കിൽ X,X1, X2 എന്നീ നിരീക്ഷണ ഫലങ്ങളിൽ നിന്ന് നിർദിഷ്ട താപനില θ കണ്ടുപിടിക്കാം.
ചങ്ങാതിപ്പൂച്ച
എസ്.പി. മഹേഷിന്റെ സംവിധാനത്തിൽ ജയസൂര്യ, നെടുമുടി വേണു, ജഗതി ശ്രീകുമാർ, രാധിക എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് ചങ്ങാതിപ്പൂച്ച. ഫ്ലയിംഗ് ഫിലിംസിന്റെ ബാനറിൽ പി. റഷീദ് നിർമ്മാണം ചെയ്ത ഈ ചിത്രം എമിൽ & എറിക് റിലീസ് വിതരണം ചെയ്തിരിക്കുന്നു.ഷാനി ഖാദർ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്.
പുറത്തേക്കുള്ള കണ്ണികൾ
വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
പാർത്ഥിവ് പട്ടേൽ
ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ് പാർത്ഥിവ് അജയ് പട്ടേൽ (ജനനം: 9 മാർച്ച് 1985. അഹമ്മദാബാദ്, ഗുജറാത്ത്). 2003ൽ, തന്റെ 17-ആം വയസ്സിലാണ് പാർത്ഥിവ് ടെസ്റ്റിൽ അരങ്ങേറ്റം കുറിച്ചത്. വിക്കറ്റ് കീപ്പർ, ബാറ്റ്സ്മാൻ എന്ന നിലയിലാണ് പാർത്ഥിവ് ടീമിൽ ഇടം നേടിയത്. എന്നാൽ സ്ഥിരതയില്ലാത്ത ബാറ്റിങ് മൂലം പാർത്ഥിവ് ടീമിൽ നിന്ന് പുറത്തായി. എന്നാൽ പല പരമ്പരകളിലും റിസർവ് വിക്കറ്റ് കീപ്പറായി അദ്ദേഹത്തെ ഉൾപ്പെടുത്താറുണ്ട്. ഒരു ഇടംകയ്യൻ ബാറ്റ്സ്മാനായ അദ്ദേഹം ആഭ്യന്തര ക്രിക്കറ്റിൽ ഗുജറാത്തനുവേണ്ടി കളിക്കുന്നു.
അവലംബം
വർഗ്ഗം:1985-ൽ ജനിച്ചവർ വർഗ്ഗം:മാർച്ച് 9-ന് ജനിച്ചവർ വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ വർഗ്ഗം:ഗുജറാത്തികൾ
റോബർട്ട് വാൾപോൾ
ഒരു ബ്രിട്ടീഷ് രാഷ്ട്രീയക്കാരനായിരുന്നു റോബർട്ട് വാൾപോൾ 1st ഏൾ ഓഫ് ഓർ‌ഫോർഡ് KG, PC.(26 ഓഗസ്റ്റ് 1676 - 18 മാർച്ച് 1745) 1725 നും 1742 നും ഇടയിൽ സർ റോബർട്ട് വാൾപോൾ എന്നറിയപ്പെട്ടിരുന്നു. ഗ്രേറ്റ് ബ്രിട്ടന്റെ ആദ്യത്തെ പ്രധാനമന്ത്രിയായി പൊതുവെ കണക്കാക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:1745-ൽ മരിച്ചവർ വർഗ്ഗം:ബ്രിട്ടീഷ് പ്രധാനമന്ത്രിമാർ വർഗ്ഗം:1676-ൽ ജനിച്ചവർ
കുക്കികട്ടർ സ്രാവ്
വൃത്താകൃതിയിലുള്ള വായും അതിൽ നിറയെ പല്ലുകളും ഇവയുടെ പ്രത്യേകതയാണ്. തവിട്ട്, ചാര നിറത്തിലോ ആ നിറങ്ങളുടെ കലർപ്പിലോ ആണ് ഇവ കാണപ്പെടുന്നത്. ഇരുണ്ട വരയുള്ള കഴുത്തും നേർത്ത അരികുകളുള്ള ചിറകുകളുമാണ് ഇവയുടേത്. താഴത്തെ പല്ലുകൾ വലുതും ത്രികോണാകൃതിയിലുള്ളവയുമാണ്. തന്മൂലം ഇരയുടെ ശരീരത്തിൽ ഉണ്ടാകുന്ന മുറിവുകൾ കുഴിഞ്ഞതും വൃത്താകൃതിയിലുമാണ്. അതിനാലാണ് ഇവയ്ക്ക് ഈ പേരു ലഭിച്ചത്.
ആൺസ്രാവുകൾ 44 സെന്റീമീറ്ററും പെൺസ്രാവുകൾ 50 സെന്റീമീറ്ററും വരെ വലിപ്പം വയ്ക്കുന്നു. കുഞ്ഞുങ്ങളെ പ്രസവിക്കുന്ന ഇനമായ കുക്കികട്ടർ സ്രാവ് ഒറ്റപ്രസവത്തിൽ ആറോ ഏഴോ കുഞ്ഞുങ്ങൾക്കു ജന്മം നൽകുന്നു.
ജൈവദീപ്തി
സ്രാവുകൾക്കിടയിലെ ഏറ്റവും തീവ്രതയുള്ള ജൈവദീപ്തിയാണ് കുക്കികട്ടർ ഷാർക്കിന്റെ പച്ചനിറത്തിലുള്ള ജൈവദീപ്തി. ഇത് കുക്കികട്ടറിനെ വെള്ളത്തിൽ നിന്ന് പുറത്തെടുത്തതിനു ശേഷവും മൂന്നു മണിക്കൂർ വരെ നിലനിൽക്കുന്നതായി കണ്ടിട്ടുണ്ട്. മുകളിൽ നിന്നുള്ള വെളിച്ചത്തിൽ തെളിയുന്ന നിഴൽരൂപത്തെ അവ്യക്തമാക്കിക്കൊണ്ട് ഉദരഭാഗത്ത് തെളിയുന്ന ജൈവദീപ്തി കൗണ്ടർ ഇല്ലൂമിനേഷനായി പ്രവർത്തിച്ച് ഇരപിടിയന്മാരിൽ നിന്ന് കുക്കി കട്ടറിനെ രക്ഷിക്കുന്നു. ഉദരഭാഗത്തുള്ള ഡെന്റിക്കിളുകൾക്ക് ചുറ്റുമായി വേർതിരിച്ചറിയാൻ പ്രയാസമുള്ള തരത്തിലാണ് സൂക്ഷ്മമായ ഫോട്ടോഫോറുകൾ വിന്യസിച്ചിട്ടുള്ളത്. തൊണ്ടയ്ക്കിരുവശവും ഉള്ള തിളക്കമില്ലാത്ത ഭാഗം താഴെ നിന്ന് നോക്കുമ്പോൾ ചെറു മത്സ്യങ്ങളുടെ രൂപത്തോട് സാമ്യമുള്ളതാണ്. ഇത് ഇരകളെ ആകർഷിച്ച് അടുത്തേക്കെത്തിക്കുന്നതായും കരുതപ്പെടുന്നു.അങ്ങനെയാണെങ്കിൽ ജൈവദീപ്തിയുടെ വെളിച്ചം ഇരപിടിയന്മാരിൽ നിന്ന് രക്ഷപ്പെടാനും വെളിച്ചത്തിന്റെ അഭാവം ഇരയെ ആകർഷിക്കാനും ഉപയോഗിക്കുന്ന ഏക ജീവി കുക്കികട്ടർ ആണ്.
അവലംബം
വർഗ്ഗം:സ്രാവുകൾ വർഗ്ഗം:ജൈവദീപ്തി പ്രകടിപ്പിക്കുന്ന ജന്തുക്കൾ
തിബത്തൻ പീഠഭൂമി
തിബെത്ത് സ്വയംഭരണപ്രദേശം, പടിഞ്ഞാറൻ ചൈനയിലെ ക്വിങ്ഹായ് ജമ്മു കാശ്മീരിലെ ലഡാക് എന്നിവിടങ്ങളിലായി വ്യാപിച്ചുകിടക്കുന്ന അതിവിശാലമായ ഒരു പീഠഭൂമിയാണ് തിബത്തൻ പീഠഭൂമി (Tibetan Plateau    and East Asia, . ചൈനയിൽ ക്വിങ്ഹായ് - തിബത്തൻ പീഠഭൂമി (Qinghai–Tibet Plateau ) എന്നും ക്വിങ്സാങ് - പീഠഭൂമി(Qingzang Plateau  എന്നും ഹിമാലയൻ പീഠഭൂമി (Himalayan Plateau) എന്നും അറിയപ്പെടുന്നു. ലോകത്തിലെ ഏറ്റവും ഉയരമുള്ള മൗണ്ട് എവറസ്റ്റ്, കെ 2 എന്നിവയ്ക്ക് സമീപമായി സ്ഥിതിചെയ്യുന്നതും തെക്കു വടക്കായി ആയിരം കിലോമീറ്ററും കിഴക്കു പടിഞ്ഞാറായി 2500 കിലോമീറ്ററും വ്യാപിച്ചുകിടക്കുന്നതും സമുദ്രനിരപ്പിൽ നിന്നും 4500 മീറ്ററിലധികംവരെ ഉയരമുള്ളതുമായ തിബത്തൻ പീഠഭൂമിയെ ചിലപ്പോൾ ലോകത്തിന്റെ മേൽക്കൂര എന്ന് വിശേഷിപ്പിക്കാറുണ്ട്. 2500000 km2 വിസ്തീർണ്ണമുള്ള ഇത് ലോകത്തിലെ ഏറ്റവും അധികം വിസ്തീർണ്ണമുള്ള പീഠഭൂമിയും  ലോകത്തിലെ ഏറ്റവും ഉയരത്തിൽ സ്ഥിതിചെയ്യുന്ന പീഠഭൂമിയും ആണ്. ചിലപ്പോൾ മൂന്നാമത്തെ ധ്രുവം എന്നും വിശേഷിപ്പിക്കപ്പെടുന്ന തിബത്തൻ പീഠഭൂമിയിൽനിന്നുമാണ് ഈ പ്രദേശത്തിലെ പല നദികളും ഉത്ഭവിക്കുന്നത്. ഇവിട പതിനായിരക്കണക്കിന് ഹിമാനികൾ സ്ഥിതിചെയ്യുന്നു. നാലുകോടിയോളം വർഷങ്ങൾക്ക് മുൻപ് ഇന്ത്യൻ ഫലകം യൂറോപ്യൻ ഫലകത്തിൽ കൂട്ടിമുട്ടിയതിന്റെ ഫലമായാണ് ഹിമാലയ പർവ്വതനിരകളും തിബത്തൻ പീഠഭൂമിയും രൂപപ്പെട്ടത്.
വിവരണം
തിബത്തൻ പീഠഭൂമി മലനിരകളാൽ ചുറ്റപ്പെട്ടിരിക്കുന്നു, തെക്കു ഭാഗത്ത് ഹിമാലയൻ പർവതം, വടക്ക് ഭാഗത്ത് താരിം തടവുമായി വേർതിരിക്കുന്ന കുൻലുൻ പർവ്വതനിരകൾ വടക്ക്-കിഴക്ക് ഹെക്സി ഇടനാഴി, ഗോബി മരുഭൂമി എന്നിവിടങ്ങളിൽ നിന്നും വേർതിരിക്കുന്ന ഖൈലിയൻ മലകൾ എന്നിവ സ്ഥിതിചെയ്യുന്നു. കിഴക്കും തെക്കു കിഴക്കും വനങ്ങൾ നിറഞ്ഞ മലയിടുക്കുകളും വടക്കുപടിഞ്ഞാറൻ യുനാൻ, പടിഞ്ഞാറൻ സിചുവൻ (ഹെംഗ്ഡാൻ പർവതനിരകൾ) എന്നിവിടങ്ങളിലെ സാൽവീൻ, മെക്കോങ്, യാങ്സി നദികളുടെ അത്യുന്നതഭാഗങ്ങളുമാണ് മലനിരകളിലെ വനപ്രദേശത്തെ കരകൗശലവും നദീതീരത്ത് ഭൂമിശാസ്ത്രവും. പടിഞ്ഞാറ് വടക്കൻ കാശ്മീറിലെ കാരകോറം നിരകൾ തിബത്തൻ പീഠഭൂമിക്ക് അടുത്തായി നിലകൊള്ളുന്നു. പടിഞ്ഞാറൻ ടിബറ്റൻ പീഠഭൂമിയിലെ മാനസസരോവര തടാകത്തിനു സമീപമായാണ് സിന്ധു നദി ഉൽഭവിക്കുന്നത്.
ആവാസവ്യവസ്ഥകൾ
തിബത്തൻ പീഠഭൂമിയിൽ വളരെ വൈവിധ്യമാർന്ന ആവാസവ്യവസ്ഥകൾ കാണപ്പെടുന്നു. ഇവിടെ കണ്ടുവരുന്ന ജീവികളിൽ ചെന്നായ്, ഹിമപ്പുലി, യാക്ക്, കാട്ടുകഴുത, സാരസം, കഴുകൻ, വാത്ത, പാമ്പ്‌, എരുമ എന്നിവ ഉൾപ്പെടുന്നു. സമുദ്രനിരപ്പിൽനിന്നും 6500 m ഉയരമുള്ള സ്ഥലങ്ങളിൽവരെ കാണപ്പെടുന്ന യൂഫ്രൈസ് ഓമ്നിസൂപ്പർസ്റ്റെസ് എന്നയിനം ചിലന്തിയെയും ഇവിടെ കണ്ടുവരുന്നു
ചരിത്രം
ഏഷ്യയിലും ആഫ്രിക്കയിലും ഒരുകാലത്ത് നിലവിലുണ്ടായിരുന്ന നാടോടികളുടെ ജീവിതരീതികളുടെ അവശേഷിപ്പ് ഇവിടെ ദൃശ്യമാണ്, ടിബറ്റൻ ജനതയിൽ 40% ആൾക്കാർ നാടോടികൾ ആണ്. കൃഷിക്ക് അനുയോഗ്യമല്ലാത്ത പുൽമേടുകളിൽ ആടുമാടുകളെ മേച്ച് ജീവിതം പുലർത്തുന്ന രീതിയാണ് ഇവിടെ കണ്ടുവരുന്നത്. ഇന്ത്യയിൽ ആദ്യമായി മനുഷ്യർ താമസിക്കാൻ തുടങ്ങിയ കാലഘട്ടത്തിൽ പുരാതനമനുഷ്യർ തിബത്തിലൂടെ കടന്നുപോയിരിക്കാമെന്ന് കരുതപ്പെടുന്നു. ഇരുപത്തിഒന്നായിരം വർഷങ്ങൾക്കുമുൻപെ ഇവിടെ ആധുനിക മനുഷ്യർ താമസമാരംഭിച്ചു. എന്നാൽ ഈ ജനവിഭാഗത്തെ 3000 ബി.സിയോടെ വടക്കൻ ചൈനയിൽനിന്നും വന്നവർ മിക്കവാറും തുടച്ചുമാറ്റി ഇവിടെ നിലനിന്നിരുന്ന സംസ്കാരങ്ങളിൽ പ്രധാനപ്പെട്ട ഒന്ന് ഏഴാം നൂറ്റാണ്ടു മുതൽ ഒൻപതാം നൂറ്റാണ്ട് വരെ ഇവിടെ ഭരിച്ചിരുന്ന ടിബെറ്റൻ സാമ്രാജ്യം ആയിരുന്നു, (, "Great Tibet") ഈ സാമ്രാജ്യത്തിന്റെ അതിർത്തികൾ തിബെത്തിനു പുറത്തു പൂർവ്വേഷ്യ, ദക്ഷിണേഷ്യ, മധ്യേഷ്യ എന്നീ പ്രദേശങ്ങളിൽ വരെ വ്യാപിച്ചിരുന്നു
അവലംബം
വർഗ്ഗം:പീഠഭൂമികൾ
ഡയറക്ടർ ബോർഡ്
ഓഹരി ഉടമകൾ
ജോയിന്റ് സ്റ്റോക്ക് കമ്പനിയുടെ യഥാർഥ അവകാശികൾ ഓഹരി ഉടമകളാണ്. ഒരു കമ്പനിയിൽ നാടിന്റെ വിവിധ ഭാഗങ്ങളിലുള്ള അസംഖ്യം ഓഹരി ഉടമകളുണ്ടാവും. ഇവർ മറ്റു തൊഴിലുകളിൽ ഏർപ്പെട്ടിരിക്കുന്നവരുമായിരിക്കും. അതുകൊണ്ടുതന്നെ അവർക്ക് കമ്പനിയുടെ ഭരണം നേരിട്ട് വിർവഹിക്കുവാൻ സാധ്യമല്ല. കമ്പനിയുടെ ഉടമാവകാശവും ഭരണ നിർവഹണവും വിഭജിക്കുക എന്നതാണ് ഇതിനുള്ള പരിഹാരം. ആധുനിക മുതലാളിത്തത്തിന്റെ ഏറ്റവും വലിയ സവിശേഷതയാണ് ഉടമസ്ഥാവകാശവും മാനേജ്മെന്റും തമ്മിലുള്ള വിഭജനം. ഓഹരി ഉടമകൾ ചേർന്ന് തെരഞ്ഞെടുക്കുന്ന ഡയറക്ടർ ബോർഡിന് അവർ കമ്പനിയുടെ ഭരണവും നിയന്ത്രണവും സംബന്ധിച്ച അധികാരങ്ങൾ നിയമപ്രകാരം കൈമാറുകയാണ് ചെയ്യുന്നത്. കമ്പനിയുടെ കൂട്ടുയാദാസ്ത്, കൂട്ടു നിബന്ധനങ്ങൾ, ഓഹരി ഉടമകളുടെ പൊതുയോഗ തീരുമാനങ്ങൾ എന്നിവയ്ക്ക് വിധേയമായിട്ടാണ് ഡയറക്ടർ ബോർഡ് പ്രവർത്തിക്കുന്നത്.
ഓഹരി ഉടമകളുടെ പ്രതിനിധി
ഡയറക്ടർ, ഓഹരി ഉടമകളുടെ പ്രതിനിധിയാണ്. ഡയറക്ടർ എന്ന സംജ്ഞയ്ക്ക് കമ്പനി നിയമം വ്യക്തമായ ഒരു നിർവചനം നൽകുന്നില്ല. ഡയറക്ടരുടെ പദവി വഹിക്കുന്ന ഒരാളെ, അയാൾ ഏതു പേരിലറിയപ്പെട്ടാലും ശരി ഡയറക്ടർ എന്നു കമ്പനി നിയമം വിശേഷിപ്പിക്കുന്നു. കമ്പനിയുടെ പ്രവർത്തനങ്ങളെ സംവിധാനം ചെയ്യുന്ന അഥവാ കമ്പനിയുടെ ലക്ഷ്യങ്ങൾ സാക്ഷാത്കരിക്കാൻ വേണ്ട പ്രവർത്തനങ്ങൾക്കു നേതൃത്വം നൽകുന്ന വ്യക്തി എന്നതാണ് ഡയറക്ടർ എന്ന പദം കൊണ്ടർഥമാക്കുന്നത്. വ്യക്തികൾക്കു മാത്രമേ ഡയറക്ടർ ആകാൻ അവകാശമുള്ളൂ. കമ്പനി നിയമമനുസരിച്ച് പൊതു കമ്പനികൾക്ക് ഏറ്റവും കുറഞ്ഞത് മൂന്നും മറ്റുള്ളവയ്ക്ക് രണ്ടും ഡയറക്ടറന്മാർ ഉണ്ടായിരിക്കേണ്ടതാണ്. ഡയറക്ടർമാരുടെ സമിതി ഡയറക്ടർ ബോർഡ് എന്നോ ബോർഡ് എന്നു മാത്രമോ അറിയപ്പെടുന്നു. കമ്പനിയുടെ ദൈനംദിന ഭരണത്തിനു മേൽനോട്ടം വഹിക്കുന്നതിനുവേണ്ടി ഡയറക്ടർബോർഡ് സ്വന്തം നിർവഹണാധികാരങ്ങളിൽ ചിലത് നൽകി മുഖ്യനിർവാഹകൻ (Chief Executive) എന്ന ഉദ്യോഗസ്ഥനെ നിയമിക്കുന്നു. കമ്പനിയിലെ ഉദ്യോഗസ്ഥൻമാരുടെ ശ്രേണി, ഈ ഉദ്യോഗസ്ഥന്റെ കീഴിലാണ് പ്രവർത്തിക്കുന്നത്. ഇന്ത്യൻ കമ്പനി നിയമമനുസരിച്ച്, ചീഫ് എക്സിക്യൂട്ടീവ് അറിയപ്പെടുന്നത് മാനേജിങ് ഡയറക്ടർ, മാനേജർ, സെക്രട്ടറി ആൻഡ് ട്രഷറർ തുടങ്ങിയ ഏതെങ്കിലുമൊരു സ്ഥാനപ്പേരിലായിരിക്കും.
ഡയറക്ടർമാർ കമ്പനിയുടെ പ്രതിനിധികൾ എന്നതിനു പുറമേ, കമ്പനിയുടെ സമ്പത്ത് നിയമാനുസൃതം സൂക്ഷിക്കാൻ ഉത്തരവാദപ്പെട്ട ട്രസ്റ്റികളും കൂടിയാണ്. എന്നാൽ ഡയറക്ടർക്ക് കമ്പനിയുടെ സ്വത്തിൽ നിയമപരമായ ഉടമവസ്ഥാവകാശം ഉണ്ടായിരിക്കുന്നതല്ല. കമ്പനിയുടെ സ്വത്ത് ദുർവിനിയോഗം ചെയ്താൽ ട്രസ്റ്റിയെ ശിക്ഷിക്കാവുന്നതാണ്.
ഡയറക്ടർമാരുടെ നിയമനം
കമ്പനിയുടെ ആദ്യഡയറക്ടർമാരുടെ പേരുകൾ കൂട്ടുനിബന്ധനകളിൽ തന്നെ എഴുതിച്ചേർക്കുകയാണ് പതിവ്. അല്ലാത്ത പക്ഷം കമ്പനി പൊതുയോഗത്തിൽ വച്ച് ഡയറക്ടർമാരെ തെരഞ്ഞെടുക്കുന്നതു വരെ മെമ്മോറാണ്ടത്തിൽ ഒപ്പുവച്ച അംഗങ്ങളെ ഡയറക്ടർമാരായി കണക്കാക്കാവുന്നതാണ്. ഡയറക്ടറായി നിയമിക്കപ്പെടുന്നയാൾ ഓഹരി ഉടമയായിരിക്കണമെന്ന് നിയമം അനുശാസിക്കുന്നില്ല. എന്നാൽ കമ്പനിയുടെ നിയമാവലിയിൽ അത്തരമൊരു വ്യവസ്ഥയുണ്ടാകുന്നതിനെ നിയമം തടയുന്നില്ല. ഡയറക്ടറായി നിയമിക്കപ്പെടുന്നയാളിന് കുറഞ്ഞത് ഇത്ര ഓഹരികൾ ഉണ്ടായിരിക്കണമെന്ന് വ്യവസ്ഥ ഉണ്ടാക്കാവുന്നതാണ്. എന്തെല്ലാം കാര്യങ്ങളാണ്, ഒരാളെ ഡയറക്ടർ സ്ഥാനത്തിന് അയോഗ്യനാക്കുന്നതെന്ന് പറയുകയാണ് കമ്പനി നിയമം ചെയ്തിരിക്കുന്നത്. ഈ അയോഗ്യതകൾ താഴെപ്പറയുന്നു.
അതുപോലെതന്നെ ഡയറക്ടർ പദവിക്ക് ഒട്ടേറെ നിയന്ത്രണങ്ങളുമുണ്ട്. ഡയറക്ടർ സ്ഥാനം നഷ്ടപ്പെടാനിടയാക്കുന്ന സാഹചര്യങ്ങൾ ഇവയാണ്. ഡയറക്ടർമാർക്കുള്ള പ്രതിഫലം നിശ്ചയിക്കുന്നത് പ്രധാനമായും രണ്ടു രീതികളിലൂടെയാണ്. ഒരു സാമ്പത്തിക വർഷത്തിൽ കമ്പനിയുടെ അറ്റാദായത്തിൽ 11. ശ.മാ.ത്തിൽ കൂടുതൽ പ്രതിഫലമായി ഡയറക്ടർക്കോ, മാനേജിംഗ് ഡയറക്ടർക്കോ മാനേജർക്കോ സെക്രട്ടറി ആൻഡ് ട്രഷറർക്കോ നൽകുവാൻ പാടില്ലെന്ന് കമ്പനി നിയമം അനുശാസിക്കുന്നുണ്ട്. പ്രതിഫലത്തെ സംബന്ധിച്ച ഈ വ്യവസ്ഥകൾ സ്വകാര്യകമ്പനികൾക്ക് ബാധകമല്ല.
പെരുന്ന തോമസ്
കേരളത്തിലെ ഒരു പത്രപ്രവർത്തകനും കഥാകൃത്തും തൊഴിലാളി സംഘടനാനേതാവുമായിരുന്നു പെരുന്ന തോമസ് എന്നറിയപ്പെടുന്ന '''കെ.വി. തോമസ്'''.
ഡയറക്ടർ ബോർഡ്
ഡയറക്ടർ ബോർഡിന്റെ അധികാരങ്ങളും ധർമങ്ങളും
കമ്പനി ഭരണത്തിനുള്ള ഏറെക്കുറെ പൂർണമായ അധികാരം ബോർഡിൽ നിക്ഷിപ്തമാണ്. കമ്പനി നിയമമോ ഓഹരി ഉടമകളുടെ പൊതുയോഗത്തിൽ തീരുമാനിക്കേണ്ടവയെന്ന് പ്രത്യേകം അനുശാസിക്കുന്ന കാര്യങ്ങളോ ഒഴിച്ച് മറ്റെല്ലാ പ്രവൃത്തികളും ഡയറക്ടർ ബോർഡിന്റെ അധികാരപരിധിയിൽപ്പെടുന്നു. ഡയറക്ടർ ബോർഡിന്റെ നിയമാനുസൃതമായ അധികാരവിനിയോഗത്തിൽ ഇടപെടാനോ ബോർഡിന്റെ തീരുമാനങ്ങൾ ഭേദഗതി ചെയ്യാനോ റദ്ദാക്കാനോ ഉടമകൾക്കവകാശമില്ല. കമ്പനി നിയമവും കൂട്ടുനിബന്ധനകളും ഡയറക്ടർ ബോർഡിനു നൽകുന്ന അധികാരങ്ങളെ മറികടക്കണമെങ്കിൽ കൂട്ടു നിബന്ധനകൾ ഭേദഗതി ചെയ്യേണ്ടതാവശ്യമാണ്. സാധാരണ അവസരങ്ങളിൽ ഡയറക്ടർമാരുടെ അധികാര വിനിയോഗം ചോദ്യം ചെയ്യപ്പെടാവുന്നതല്ല.
പെരുന്ന തോമസ്
ജീവിതരേഖ
ചങ്ങനാശ്ശേരി പുഴവാതിൽ ജനനം. പ്രാഥമിക വിദ്യാഭ്യാസത്തിനു ശേഷം ഒട്ടേറെക്കാലം ഇന്ത്യ മുഴുവൻ അലഞ്ഞു നടന്നശേഷം എറണാകുളത്ത് സ്ഥിരതാമസമാക്കി. കെ. ബാലകൃഷ്ണന്റെ കൗമുദി വാരികയിലൂടെ കേരള കൗമുദിയിലെത്തിയ അദ്ദേഹം ദീർഘകാലം ആ ദിനപത്രത്തിന്റെ എറണാകുളം ബ്യൂറോ ചീഫായിരുന്നു.
ഡയറക്ടർ ബോർഡ്
ഡയറക്ടർ ബോർഡിന്റെ അധികാരങ്ങളും ധർമങ്ങളും
കമ്പനിയുടെ മിക്ക സാമ്പത്തികാധികാരങ്ങളും ഡയറക്ടർ ബോർഡിൽ നിക്ഷിപ്തമാണ്. ഓഹരികൾ പുറപ്പെടുവിക്കാനും മുഴുവൻ ഓഹരിത്തുകയും അടച്ചുതീർത്തിട്ടില്ലാത്ത ഓഹരിക്കാരോട് ദ്രവ്യാപേക്ഷ നടത്തുവാനുമുള്ള അധികാരം ഡയറക്ടർ ബോർഡിനുണ്ട്. ഓഹരി ഉടമകളുടെ സമ്മതത്തോടെ കമ്പനിക്കുവേണ്ടി കടപ്പത്രങ്ങൾ പുറപ്പെടുവിക്കാൻ ഡയറക്ടർ ബോർഡിന് അധികാരമുണ്ട്. ബാങ്കുകളിൽ നിന്നും മറ്റു ധനകാര്യസ്ഥാപനങ്ങളിൽ നിന്നും വായ്പ വാങ്ങുന്നതിന് ബോർഡിന് അധികാരമുണ്ട്. എന്നാൽ കമ്പനിയുടെ ഭൂരിഭാഗം ആസ്തികളെ ബാദ്ധ്യതപ്പെടുത്തികൊണ്ടുള്ള ദീർഘകാല വായ്പകൾ വാങ്ങുമ്പോൾ, ഓഹരി ഉടമകളുടെ അനുവാദം വാങ്ങേണ്ടതാണ്. കടപ്പത്രങ്ങളിൽ കൂടിയല്ലാതെ വായ്പകൾ വാങ്ങാനുള്ള അധികാരം ഡയറക്ടർ ബോർഡിന്റെ ഒരു പ്രമേയത്തിലൂടെ ബോർഡ് നിയമിക്കുന്ന ഒരു സമിതിക്കോ മാനേജിങ് ഡയറക്ടർക്കോ മറ്റു പ്രധാന ഉദ്യോഗസ്ഥന്മാർക്കോ നൽകാവുന്നതാണ്. വാങ്ങാവുന്ന പരമാവധി വായ്പ എത്രയെന്നു തീരുമാനിക്കേണ്ടതും ബോർഡ് തന്നെയാണ്.
കമ്പനിയുടെ ധനം എങ്ങനെ വിനിയോഗിക്കണമെന്നും മിച്ചധനം എവിടെ നിക്ഷേപിക്കണമെന്നും തീരുമാനിക്കാനുള്ള അധികാരം ബോർഡിൽ നിക്ഷിപ്തമാണ്. വായ്പകൾ നൽകുക കമ്പനിയുടെ കരാറുകൾ നൽകുക, അനുയോജ്യനെന്ന് തോന്നുന്ന ഒരാളെ മാനേജിങ് ഡയറക്ടർ അഥവാ മറ്റു പ്രധാന പദവികളിൽ നിയമിക്കുക, കമ്പനിയുടെ വരവുചെലവു കണക്കുകൾ പരിശോധിക്കാൻ ഓഡിറ്റർമാരെ നിയമിക്കുക തുടങ്ങിയവയൊക്കെ ഡയറക്ടർ ബോർഡിൽ നിക്ഷിപ്തമായ അധികാരങ്ങളാണ്. എന്നാൽ ഓഹരിമൂലധനം വർധിപ്പിക്കുക, നിയമാവലിയിലെ വ്യവസ്ഥകൾ ഭേദഗതി ചെയ്യുക, ഒരു ഡയറക്ടറെ മാറ്റുകയും മറ്റൊരാളെ തൽസ്ഥാനത്ത് നിയമിക്കുകയും ചെയ്യുക തുടങ്ങിയ കാര്യങ്ങൾ നിർവഹിക്കുന്നതിന് ഓഹരി ഉടമകളുടെ മുൻകൂട്ടിയുള്ള അനുവാദം ആവശ്യമാണ്.
പെരുന്ന തോമസ്
കൃതികൾ
എന്റെ ചീത്തക്കഥകൾ (1954) ഉൾപ്പെടെ പത്തിലധികം കഥാസമാഹാരങ്ങൾ പ്രസിദ്ധീകരിച്ചിട്ടുണ്ട്.
ഡയറക്ടർ ബോർഡ്
ഡയറക്ടർ ബോർഡിന്റെ പ്രാഥമികധർമം
കമ്പനിയുടെ ഭരണം നിയമവ്യവസ്ഥൾക്കനുസൃതമായി നിർവഹിക്കുക എന്നതാണ് ഡയറക്ടർ ബോർഡിന്റെ പ്രാഥമികധർമം. കമ്പനി പ്രവർത്തനങ്ങൾക്ക് മേൽനോട്ടം വഹിക്കുക, ഉദ്യോഗസ്ഥരുടെ പ്രവർത്തനങ്ങളെ നിയന്ത്രിക്കുകയും ആവശ്യമായ മാർഗനിർദ്ദേശങ്ങൾ നൽകുകയും ചെയ്യുക തുടങ്ങിയവയാണ് ബോർഡിന്റെ മുഖ്യധർമങ്ങൾ. ഡയറക്ടർ ബോർഡ് സംയുക്തമായി നിർവഹിക്കേണ്ട ധർമങ്ങൾ താഴെ പറയുന്നവയാണ്.
പെരുന്ന തോമസ്
കൃതികൾ
മറ്റ് കൃതികൾ: “അവൾ” (1945), ”എനിക്ക് ദാഹിക്കുന്നു” (നാടകം -1958), “ഭ്രാന്ത് മോഷണം” (1968), “കർത്താവിന്റെ അളിയൻ” (1955), “ദാഹിക്കുന്ന റോസാപ്പൂ” (1957), “പട്ടേലും ചിരുതയും” (1953), “പഴമയുടെ പ്രേതങ്ങൾ” (1967), “മിശിഹാ തമ്പുരാന്റെ വളർത്തപ്പൻ” (1955). "പെരുന്ന തോമസ് കഥ കൾ" (2016: സമാഹരണം - ഡി. പ്രദീപ് കുമാർ).
ഡയറക്ടർ ബോർഡ്
ഡയറക്ടർ ബോർഡും കമ്പനിയുമായുള്ള ബന്ധം
ഡയറക്ടർ ബോർഡും കമ്പനിയും തമ്മിലുള്ള ബന്ധം വളരെയധികം വിവാദങ്ങൾക്കു കാരണമായിട്ടുണ്ട്. ഓഹരിഉടമകൾ തെരഞ്ഞെടുക്കുന്ന ആളുകളായതിനാൽ, ഡയറക്ടർമാർ അംഗങ്ങളുടെ പ്രതിനിധികളാണെന്ന് വാദിക്കുന്നവരുണ്ട്. ഇതനുസരിച്ച് ഓഹരി ഉടമകൾക്കു വേണ്ടി അവരുടെ താത്പര്യങ്ങൾക്കു കോട്ടം സംഭവിക്കാത്ത തരത്തിൽ പ്രവർത്തിക്കാൻ ഡയറക്ടർമാർക്ക് ബാദ്ധ്യതയുണ്ട്. ഡയറക്ടർ ബോർഡിൽ നിക്ഷിപ്തമായ അധികാരങ്ങൾ വിശ്വസ്തതയോടെയും ആത്മാർഥതയോടെയും വിനിയോഗിച്ചില്ലെങ്കിൽ, കമ്പനിയുടെ പുരോഗതിയെത്തന്നെയായിരിക്കും അത് ബാധിക്കുക. അതുകൊണ്ടാണ് അധികാരങ്ങൾ വിശ്വസ്തതയോടും കമ്പനിയുടെ പുരോഗതിക്കു വേണ്ടിയും മാത്രം പ്രയോഗിക്കേണ്ടതാണെന്ന് കമ്പനി നിയമം അനുശാസിക്കുന്നത്. ഈ നിയമങ്ങൾ ലംഘിക്കുകയും കമ്പനിയുടെ വളർച്ചയ്ക്ക് കോട്ടം വരുത്തുകയും ചെയ്യുന്ന ഡയറക്ടർമാരെ കർശനമായി ശിക്ഷിക്കാനുള്ള വ്യവസ്ഥകൾ കമ്പനി നിയമത്തിൽ ആവിഷ്ക്കരിച്ചിട്ടുണ്ട്.
പെരുന്ന തോമസ്
പൊതുപ്രവർത്തനം
എറണാകുളത്തെ അസംഘടിതരായ ടാക്സി ഡ്രൈവർമാരെ അണിനിരത്തി രൂപവത്ക്കരിച്ച ടാക്സി ഡ്രൈവേഴ്സ് യൂണിയന്റെ ആജീവനാന്ത പ്രസിഡന്റായിരുന്നു. കേരള കൗമുദിയിൽ പി.കെ. ബാലകൃഷ്ണനോടൊപ്പം തൊഴിൽ സംഘടന ഉണ്ടാക്കിയതുമായി ബന്ധപ്പെട്ട് പ്രശ്നങ്ങളെ തുടർന്ന് ജോലിയിൽനിന്ന് പുറത്താക്കപ്പെട്ടു. കെ.പി.സി.സി എക്സിക്യൂട്ടീവ് കമ്മറ്റി അംഗമായിരുന്നു. എറണാകുളം പ്രസ് ക്ലബ്ബിന്റെ സ്ഥാപകരിൽ ഒരാളായിരുന്നു.
ഡയറക്ടർ ബോർഡ്
സ്വകാര്യമേഖലയിലും പൊതുമേഖലയിലുമുള്ള കമ്പനികൾ
സ്വകാര്യമേഖലയിലും പൊതുമേഖലയിലുമുള്ള കമ്പനികൾക്കു പുറമേ സഹകരണ സംഘങ്ങൾ, സഹകരണ ബാങ്കുകൾ, മറ്റു ബാങ്കുകൾ, പൊതുമേഖലാസ്ഥാപനങ്ങൾ, സ്റ്റാറ്റ്യൂട്ടറി കോർപ്പറേഷനുകൾ എന്നിവയുടെ ഭരണച്ചുമതല നിർവഹിക്കുന്ന സമിതിയേയും ഡയറക്ടർ ബോർഡ് എന്നാണ് പറയുന്നത്. സഹകരണ സ്ഥാപനങ്ങളിൽ ഓഹരിയുടമകളുടെ പൊതുയോഗങ്ങളാണ് ഡയറക്ടർമാരെ തെരഞ്ഞെടുക്കുന്നത്. ബാങ്കുകളുടെ ഡയറക്ടർമാരുടെ നിയമനത്തിൽ ഓഹരിയുടമകൾക്കു പുറമേ റിസർവ് ബാങ്കിനും അധികാരമുണ്ട് .പൊതുമേഖലാ സ്ഥാപനങ്ങളുടേയും കോർപ്പറേഷനുകളുടേയും ഡയറക്ടർമാരെ നിയമിക്കുന്നത് കേന്ദ്ര-സംസ്ഥാന സർക്കാരുകളാണ്. ജോയിന്റ് സ്റ്റോക്ക് കമ്പനികളുടെ കാര്യത്തിലെന്നപോലെ, ഡയക്ടർ ബോർഡിൽ നിയമാനുസൃതം നിക്ഷിപ്തമായ അധികാരങ്ങളും ചുമതലകളും വിനിയോഗിക്കുകയെന്നതാണ് ഇത്തരം സ്ഥാപനങ്ങളുടെ ഡയറക്ടർമാരുടെയും ജോലി.
പെരുന്ന തോമസ്
പൊതുപ്രവർത്തനം
1980 സെപ്തംബർ 29 ന് 53-ആം വയസിൽ അന്തരിച്ചു. എറണാകുളം പി.ടി ഉഷ റോഡിൽ ഇദ്ദേഹത്തിന്റെ പേരിൽ സ്മാരകമന്ദിരമുണ്ട്. ചങ്ങനാശ്ശേരി പുഴവാത് തച്ചപ്പള്ളിൽ ടി.വി.കമലാക്ഷിയായിരുന്നു ഭാര്യ.
ഡയറക്ടർ ബോർഡ്
പുറത്തേക്കുള്ള കണ്ണികൾ
വർഗ്ഗം:കമ്പനികൾ വർഗ്ഗം:ഭരണസം‌വിധാനങ്ങൾ
പെരുന്ന തോമസ്
അവലംബം
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാളം കഥ
ക്വിങ്ങ്മിങ്ങ് ഫെസ്റ്റിവൽ
ഒരു പരമ്പരാഗത ചൈനീസ് ആഘോഷമാണ് ക്വിങ്ങ്മിങ്ങ് ഫെസ്റ്റിവൽ (ഇംഗ്ലീഷ്: Qingming Festival). ചിങ്ങ്മിങ്ങ് ഫെസ്റ്റിവൽ എന്നും അറിയപ്പെടുന്നു. ശവകുടീരങ്ങൾ ശുചിയാക്കുന്ന ദിനം ( Tomb sweeping day) ആണിത്. ചൈനീസ്, തായ്‌വാൻ, ഹോങ്കോംഗ്, മക്കാവു, മലേഷ്യ, സിംഗപ്പൂർ, ഇന്തോനേഷ്യ, തായ്ലൻഡ് എന്നിവിടങ്ങളിലെ ഹാൻ ചൈനീസ് ആചരിക്കുന്ന പരമ്പരാഗത ചൈനീസ് ഉത്സവമാണ്. പരമ്പരാഗത ചൈനീസ് ലൂണിസോളാർ കലണ്ടറിന്റെ അഞ്ചാമത്തെ സൗരകാലത്തിലെ ആദ്യ ദിവസമാണ് ഇത് വരുന്നത്. ഇത് സ്പ്രിംഗ് ഇക്വിനോക്സിനുശേഷം 15-ാം ദിവസമാണ്. ഒരു നിശ്ചിത വർഷത്തിൽ ഏപ്രിൽ 4 അല്ലെങ്കിൽ 5. ഈ ദിവസം ചൈനക്കാർ അവരുടെ പൂർവ്വികരുടെ ശവകുടീരങ്ങൾ സന്ദർശിക്കുകയും അവർക്ക് പ്രാർത്ഥനകൾ അർപ്പിക്കുകയും അവിടം വൃത്തിയാക്കുകയും ചെയ്യുന്നു
കലാകാരന്മാരുടെ കണ്ണിലൂടെ
പുരാതന ചൈനീസ് പൈന്റിങ്ങായ സാങ്ങ് സെഡുവന്റെ " ക്വിങ്ങ്മിങ്ങ് റോൾ" കൈഫങ്ങ് നഗരത്തിലെ ആഘോഷം ചിത്രീകരിക്കുന്നത് ഇങ്ങനെ.
അവലംബം
വർഗ്ഗം:ഏഷ്യൻ രാജ്യങ്ങൾ വർഗ്ഗം:ചൈന വർഗ്ഗം:ബുദ്ധ ആഘോഷങ്ങൾ വർഗ്ഗം:ചൈനയിലെ ഉത്സവങ്ങൾ
ഏഷ്യൻ ശില്പകല
മറ്റൊരു കലയ്ക്കുമില്ലാത്ത ഒരു പ്രത്യേകത ശില്പകലയ്ക്കുണ്ട്. ശില്പങ്ങൾ മനുഷ്യ വംശത്തിന്റെ പുരോഗതിയുടെ അടയാളങ്ങളാണ്. ഇത് ഒരു സമൂഹത്തിന്റെ സാംസ്കാരികമായ ഉന്നമനത്തിന്റെ അളവുകോലാണ്. വൈവിധ്യ പൂർണമായ ശില്പ കലാപാരമ്പര്യമാണ് ഏഷ്യയിലുള്ളത്. മതപരവും രാഷ്ട്രീയവുമായ ആശയങ്ങളുടെ പ്രചാരണത്തിനും ഭരണാധികാരിയെ ആദരിക്കാനും മറ്റുമാണ് ഏഷ്യൻരാജ്യങ്ങളിൽ പരമ്പരാഗതശില്പനിർമ്മാണം നടന്നിരുന്നത്. എഷ്യയിലെ വിവിധ രാജ്യങ്ങളിലെ ശില്പനിർമ്മാണ ശെെലിയിൽ സാമ്യം കാണാം. 1800കളുടെ അവസാനം വരെ ഏഷ്യൻ രാജ്യങ്ങളിലെ ശില്പികൾ കൂട്ടമായാണ് ശില്പനിർമ്മാണത്തിലേർപ്പെട്ടിരുന്നത്.
ഇന്ത്യൻ ശില്പകല
മൗര്യസാമ്രാജ്യത്തിലെ മഹാനായ അശോക ചക്രവർത്തി ബി.സി.261ൽ ബുദ്ധമത പ്രചാരണത്തിനായി സ്തൂപങ്ങൾ നിർമ്മിക്കുകയും അവയിൽ ബുദ്ധമതതത്ത്വങ്ങൾ കൊത്തിവയ്ക്കുകയും ചെയ്തു. ഈ സ്തൂപങ്ങളിൽ ഏറ്റവും പ്രശസ്തം സാരാനാഥിലെ അശോകസ്തംഭമാണ്. താമരപ്പൂവിന്റെ മുകളിലായി നാലുവശങ്ങളിൽ സിംഹം, ആന, കാള, കുതിര എന്നീമൃഗങ്ങളും അതിനുമുകളിലായി നാലുഭാഗത്തേക്കു നോക്കി നിൽക്കുന്ന നാലുസിംഹങ്ങളും 24 ആരക്കാലുകളുള്ള ധർമ്മചക്രവും ചേർന്നതാണ് അശോകസ്തംഭം.
ക്ഷേത്രങ്ങൾ ഉൾപ്പെടുന്ന മതസ്ഥാപനങ്ങൾക്കുവേണ്ടിയായിരുന്നു പ്രധാനമായും ശില്പനിർമ്മാണം നടന്നിരുന്നത്. ഇന്ത്യയിൽ ഉത്ഭവിച്ച ശില്പകലാശൈലി ബുദ്ധമതത്തിന്റെ വ്യാപനത്തിലൂടെയും വ്യാപാരികളിലൂടെയും ഏഷ്യ മുഴുവൻ വ്യാപിച്ചു. ഭക്തിപ്രസ്ഥാനങ്ങളുടെ ഭാഗമായി ഈ ശൈലി കൂടുതൽ വികസിക്കുകയും ബുദ്ധ-ഹിന്ദുമതദേവതകളുടെ രൂപങ്ങൾ ഇതനുസരിച്ച് നിർമ്മിക്കപ്പെടുകയും ചെയ്തു. മധ്യപ്രദേശിലെ സാഞ്ചി ബുദ്ധമതസ്തൂപങ്ങളിൽ മനുഷ്യരൂപങ്ങൾ കൊത്തിവച്ചിട്ടുണ്ട്. എലിഫന്റാഗുഹാക്ഷേത്രങ്ങളിൽ ഹിന്ദുദേവനായ ശിവന്റെ രൂപങ്ങൾ കൊത്തിവച്ചിരിക്കുന്നു. അർധനാരീശ്വര പ്രതിമ, കല്യാണസുന്ദര ശിവൻ, കൈലാസം ഉയർത്തുന്ന രാവണൻ, അണ്ഡകാരമൂർത്തി, നടരാജൻ എന്നീ ശില്പങ്ങളാണ് എലിഫന്റാ ഗുഹകളിൽ കാണപ്പെടുന്നത്. ഇതുകൂടാതെ അജന്താഗുഹകളിലും നിരവധി ശില്പങ്ങൾ കൊത്തിവച്ചിട്ടുണ്ട്. ബുദ്ധസങ്കല്പങ്ങളിൽ നിർമ്മിതമായ ശില്പങ്ങളാണ് ഗുഹകളിൽ ഭൂരിഭാഗവും. ബുദ്ധസങ്കല്പത്തോടുള്ള സമീപനങ്ങളിൽ ഐക്യം പ്രകടമാണെങ്കിലും മുഴുവൻ ഗുഹകളിലേയും പ്രതിമകൾ ഒന്നിനോടൊന്ന് സാമ്യമുള്ളവയല്ല. അർധത്രിമാനാകൃതിയിലാണ് പ്രതിമകൾ നിർമ്മിച്ചിരിക്കുന്നത്. നീണ്ട അങ്കി ധരിച്ച്, ഹസ്തമുദ്രയോടുകൂടിയാണ് ഇവയുള്ളത്.
ഇന്നത്തെ പാകിസ്താനിൽപ്പെടുന്ന ഗാന്ധാരദേശത്തും ഇന്ത്യയിലെ മധുരാനഗരത്തിലുമാണ് ആദ്യകാല ബുദ്ധരൂപങ്ങൾ നിർമ്മിക്കപ്പെട്ടത്. ഗ്രീസ്, റോം, എന്നീദേശങ്ങളിലെ ശില്പകലയുടെ സ്വാധീനം ഗാന്ധാരദേശത്തിലെ ബുദ്ധപ്രതിമകളിൽ കാണാം. തരംഗരൂപത്തിലുള്ള മുടിയും മടക്കുകൾ നിറഞ്ഞവസ്ത്രവും ഇതിനുദാഹരണമാണ്. എന്നാൽ പകുതിയടഞ്ഞ നയനങ്ങളും ചുണ്ടിൽ തങ്ങിനിൽക്കുന്ന ചെറുപുഞ്ചിരിയും ഭാരതത്തിന്റെ ആത്മീയ പാരമ്പര്യത്തിന്റെ സ്വാധീനം വിളിച്ചോതുന്നു. മഥുരയിലെ ബുദ്ധരൂപങ്ങൾ കൂടുതൽ ഊർജസ്വലങ്ങളാണ്. വിടർന്നകണ്ണുകൾ ഇവയുടെ പ്രത്യേകതയാണ്. മഥുരയിൽ നിന്നുലഭിച്ച ചുവന്നമണൽക്കല്ലിൽ നിർമ്മിച്ചിരിക്കുന്ന "പീഠത്തിലിരിക്കുന്ന ശാക്യമുനി" ഇതിനുദാഹരണമാണ്. എ.ഡി. 100നോടടുത്താണ് ഇതിന്റെ നിർമ്മാണം.